open-index/open-wikipedia-markdown huggingface dataset:
အေးမြင့် (ဝန်ကြီး)

**သူရဦးအေးမြင့်** သည် မြန်မာနိုင်ငံ အလုပ်သမား၊ အလုပ်အကိုင်နှင့် လူမှုဖူလုံရေး ဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။

ဦးအေးမြင့်သည် အထွေထွေ ရွေးကောက်ပွဲ၊ ၂၀၁၀၂၀၁၀ အထွေထွေ ရွေးကောက်ပွဲတွင် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ ကိုယ်စားပြုကာ မော်လမြိုင်မြို့နယ်မှ ဝင်ရောက်ယှဉ်ပြိုင်ခဲ့ပြီး ပြည်သူ့လွှတ်တော် ကိုယ်စားလှယ်အဖြစ် ရွေးချယ်ခံခဲ့ရသည်။ သူသည် ၂၀၁၁ ခုနှစ် မတ်လမှ ၂၀၁၂ ခုနှစ် ဩဂုတ်လအထိ သိပ္ပံနှင့် နည်းပညာ ဝန်ကြီးဌာန ဝန်ကြီးအဖြစ် လည်းကောင်း၊ ၂၀၁၂ ခုနှစ် ဩဂုတ်လမှ ၂၀၁၃ ခုနှစ် ဇူလိုင်လအထိ စက်မှု ဝန်ကြီးဌာန ဝန်ကြီးအဖြစ် လည်းကောင်း တာဝန်ထမ်းဆောင်ခဲ့သည်။

သူရဦးအေးမြင့်သည် တပ်မတော်တွင် ဗိုလ်ချုပ်အဆင့်ဖြင့် တာဝန်ထမ်းဆောင်ခဲ့သူ ဖြစ်ပြီး

## ကိုးကား
အေးကျော် (ဝန်ကြီး)

ဗိုလ်ချုပ် **အေးကျော်** သည် မြန်မာနိုင်ငံ ပြန်ကြားရေး ဝန်ကြီးဌာန၏ ဝန်ကြီးအဖြစ် ၁၉၉၅ ဇွန်လမှ ၁၉၉၇ နိုဝင်ဘာလအထိ တာဝန်ထမ်းဆောင်ခဲ့သူ ဖြစ်သည်။

၁၉၉၅ ခုနှစ် ဇွန်လ ၁၇ ရက်နေ့တွင် ပြန်ကြားရေး ဝန်ကြီးအဖြစ် ဗိုလ်မှူးချုပ် မျိုးသန့် နေရာတွင် ဗိုလ်ချုပ်အေးကျော်ကို အစားထိုး ခန့်အပ်ခဲ့သည်။
စာရေးဆရာ၊ ကဗျာဆရာ ဦးစိုးညွန့် (ထီလာစစ်သူ) သည် ဗိုလ်ချုပ်အေးကျော် လက်အောက်တွင် ပြန်ကြားရေး ဝန်ကြီးဌာန ဒုတိယဝန်ကြီးအဖြစ် တာဝန်ထမ်းဆောင်ခဲ့သည်။

၁၉၉၅ ခုနှစ် ဇူလိုင်လတွင် အတိုက်အခံခေါင်းဆောင် ဒေါ်အောင်ဆန်းစုကြည်အား ပြည်သူလူထုနှင့် တွေ့ဆုံခွင့်ပြုခဲ့ရာ ပြည်တွင်းပြည်ပ သတင်းထောက်များ၊ ဓာတ်ပုံဆရာများနှင့် ရန်ကုန်မြို့ရှိ သူမ၏ နေအိမ်တွင် တွေ့ဆုံခဲ့သည်။ သို့သော်လည်း တစ်ဒါဇင်ကျော်ခန့်သော ပြည်ပသတင်းထောက်များမှာ ဗိုလ်ချုပ်အေးကျော်၏ ပြန်ကြားရေး ဝန်ကြီးဌာနမှ အမည်မည်းစာရင်း ထည့်သွင်းထားခြင်းကြောင့် ပြည်ဝင်ခွင့်ဗီဇာ မရရှိခဲ့ကြပေ။

၁၉၉၇ ခုနှစ် နိုဝင်ဘာ ၁၅ ရက်နေ့တွင် နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီသည် အစိုးရအဖွဲ့၏ ဝန်ကြီးချုပ်၊ ဒုတိယဝန်ကြီးချုပ်များနှင့် ဝန်ကြီးများကို ထုတ်ပြန်ကြေညာခဲ့ရာ ဗိုလ်ချုပ်ကြည်အောင်သည် ပြန်ကြားရေးဝန်ကြီး အဖြစ် ခန့်အပ်ခြင်း ခံခဲ့ရသည်။

## ကိုးကား
ခင်မောင်စိုး (ဝန်ကြီး)

**ဦးခင်မောင်စိုး** သည် မြန်မာနိုင်ငံ လျှပ်စစ်စွမ်းအား ဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။ ၂၀၁၁ ခုနှစ် ဖေဖော်ဝါရီလတွင် သမ္မတ ဦးသိန်းစိန် က ဝန်ကြီးအဖြစ် ခန့်အပ်ခဲ့သည်။ ယင်းမတိုင်မီက သူသည် ရန်ကုန်မြို့တော် လျှပ်စစ်ဓာတ်အား ဖြန့်ဖြူးရေးဘုတ်အဖွဲ့၏ ဥက္ကဋ္ဌအဖြစ် တာဝန်ယူခဲ့သည်။

## ကိုးကား
ကံဇော် (ဒေါက်တာ)

**ဒေါက်တာ ကံဇော်**သည် လက်ရှိ ဘဏ္ဍာရေး နှင့် အခွန်ဝန်ကြီးဌာန ပြည်ထောင်စုဝန်ကြီး ဖြစ်သည်။

ယင်းမတိုင်မီက  ရင်းနှီးမြှပ်နှံမှုနှင့် နိုင်ငံခြားစီးပွားဆက်သွယ်ရေးဝန်ကြီးဌာန ၏ ဝန်ကြီး နှင့် ပြည်ထောင်စုစာရင်းစစ်ချုပ် ဖြစ်ခဲ့သည်။

## အစောပိုင်းဘဝ 
ဇာတိမှာ မကွေးတိုင်းဒေသကြီး၊ မင်းဘူးခရိုင်၊ စလင်းမြို့ ဖြစ်သည်။ သူသည် ရန်ကုန်စီးပွားရေး တက္ကသိုလ်မှ စီးပွားရေးဘွဲ့ရရှိခဲ့ပြီး ၁၉၈၄ ခုနှစ်တွင် International Institute of Social Studies မှ ဒေသဆိုင်ရာ ဖွံ့ဖြိုးတိုးတက်ရေး စီမံကိန်းအထူးပြုဖြင့် မဟာဘွဲ့ရရှိခဲ့သည်။ ပါရဂူဘွဲ့ (စီးပွားရေး)၊ စီမံခန့်ခွဲမှုပညာ ပါရဂူဘွဲ့စသည်တို့ကို ရရှိခဲ့သည်။

သူသည် စာပေဆိုင်ရာ ဒေါက်တာဘွဲ့ရရှိထားသူလည်း ဖြစ်သည်။ပါရဂူဘွဲ့ (စီးပွားရေး)၊ စီမံခန့်ခွဲမှုပညာ ပါရဂူဘွဲ့နှင့် စာပေဆိုင်ရာ ဒေါက်တာဘွဲ့များလည်း ရရှိထားသည်။ ပညာရေးနယ်ပယ်တွင် ရန်ကုန်စီးပွားရေးတက္ကသိုလ်နှင့် မုံရွာစီးပွားရေးတက္ကသိုလ်တို့၌ ပါမောက္ခ၊ ဌာနမှူးနှင့် ပါမောက္ခချုပ်တာဝန်များကို ထမ်းဆောင်ခဲ့ဖူးသည်။ 

### ရွေးကောက်ပွဲ ဝင်ပြိုင်မှု 
၂၀၂၀ ခုနှစ်တွင် အထွေထွေရွေးကောက်ပွဲတွင် စလင်းမြို့နယ် မဲဆန္ဒနယ်မှ ပြည်ထောင်စုကြံ့ခိုင်ရေးနှင့်ဖွံ့ဖြိုးရေး ပါတီ ပြည်သူ့လွှတ်တော် ကိုယ်စားလှယ်လောင်းအဖြစ် ပါဝင်ယှဉ်ပြိုင်ခဲ့သည်။ အနိုင်မရ ရှုံးနိမ့်သည်။

### ၂၀၂၁ နောက်ပိုင်း အခြေအနေ 
၂၀၂၁ ခုနှစ်၊ ဖေဖော်ဝါရီလ ၂ ရက်နေ့တွင် နိုင်ငံတော်စီမံအုပ်ချုပ်ရေးကောင်စီကို တပ်မတော်ကာကွယ်ရေးဦးစီးချုပ်က ဖွဲ့စည်းခဲ့ရာ၊ နစက အမိန့်အမှတ် ၂/၂၀၂၁ ဖြင့် ဒေါက်တာကံဇော် အား ပြည်ထောင်စုစာရင်းစစ်ချုပ် အဖြစ် ခန့်အပ်ခဲ့သည်။

၂၀၂၂ ခုနှစ် ဩဂုတ် ၂၂ ရက် တွင် ရင်းနှီးမြှပ်နှံမှုနှင့် နိုင်ငံခြားစီးပွားဆက်သွယ်ရေးဝန်ကြီးဌာန ၏ ဝန်ကြီး ဖြစ်လာခဲ့ပြီး ၂၀၂၅ ခုနှစ် ဇူလိုင် ၃၁ ရက် အရောက်တွင် ဦးညိုစော ခေါင်းဆောင်သည့် ပြည်ထောင်စုအစိုးရအဖွဲ့ ၏ ဘဏ္ဍာရေး နှင့် အခွန်ဝန်ကြီးဌာန ပြည်ထောင်စုဝန်ကြီး အဖြစ် တာဝန်ပေးအပ်ခံရသည်။

## ပိတ်ဆို့အရေးယူခံရမှုများ 
ဥရောပသမဂ္ဂ (EU) က ၂၀၂၂ ခုနှစ် နိုဝင်ဘာလ ၈ ရက် တိုးချဲ့ပစ်မှတ်ထား ဒဏ်ခတ်ပိတ်ဆို့ အရေးယူမှုထဲ ဒေါက်တာကံဇော်လည်းပါဝင်ခဲ့သည်။ 

၂၀၂၃ ခုနှစ် အောက်တိုဘာ ၃၁ ရက်နေ့တွင် ၎င်းအား  အမေရိကန်၊ ဗြိတိန် နှင့် ကနေဒါ နိုင်ငံတို့က ပူးပေါင်းပြီး  ထပ်တိုး ပိတ်ဆို့အရေးယူမှုပြုလုပ်သည်။   

## မိသားစုဘဝ 
ဒေါက်တာကံဇော်သည် အိမ်ထောင်သည်တစ်ဦးဖြစ်သည်။ ၎င်း၏ ဇနီးမှာ ဒေါ်နန္ဒာမွန်းဖြစ်ပြီး ရန်ကုန်တက္ကသိုလ်အင်္ဂလိပ်စာဌာန ထိုမှတဆင့် ယဉ်ကျေးမှုဝန်ကြီးဌာနသို့ရောက်ကာ ညွှန်ကြားရေးမှူးချုပ် ယင်းနောက်  သာသနာရေးနှင့်ယဉ်ကျေးမှုဝန်ကြီးဌာန အမြဲတမ်းအတွင်းဝန်ရာထူးစသည်ဖြင့် အဆင့်ဆင့်တာဝန်ထမ်းဆောင်ခဲ့သူဖြစ်သည်။ ၎င်းတို့၏ သမီးကြီးဖြစ်သူ ခိုင်ငွေနှင်းဇော် မှာ အမေရိကန်ပြည်ထောင်စု ပင်ဆယ်ဗေးနီးယားပြည်နယ်တွင် နေထိုင်သည်။ 

## ဂုဏ်ပြုခံရခြင်း 
၂၀၀၄ ခုနှစ်တွင် စီမံထူးချွန်တံဆိပ် (ပထမအဆင့်)၊၂၀၁၅ ခုနှစ်တွင် နိုင်ငံတော်သမ္မတ၏ ထူးချွန်ဆု၊၂၀၁၆ ခုနှစ်တွင်  နိုင်ငံတော်သမ္မတ ဦးသိန်းစိန်မှ ချီးမြှင့်သော သီရိပျံချီဘွဲ့ ရရှိထားသည့် ပုဂ္ဂိုလ်တစ်ဦးလည်းဖြစ်သည်။

## ကိုးကား 
ကဏ္ဍ:၁၉၅၄ မွေးဖွားသူများ
ကိုကိုဦး

**ကိုကိုဦး** အမည်ရှိ လူပုဂ္ဂိုလ်များမှာ
* ကိုကိုဦး (ဝန်ကြီး) - အဏုမြူရူပဗေဒပညာရှင် နှင့် သိပ္ပံနှင့်နည်းပညာဝန်ကြီးဌာန ဝန်ကြီး
* ကိုကိုဦး (ဗိုလ်ချုပ်) - အမှတ် (၅) စစ်ဆင်ရေးအထူးအဖွဲ့မှူး
ကျော်တင့်ဆွေ

**ဦးကျော်တင့်ဆွေ** (၁၉ မတ် ၁၉၄၅ မွေးဖွား) သည် မြန်မာနိုင်ငံသား သံတမန်ဖြစ်ပြီး မြန်မာနိုင်ငံ အမျိုးသား လူ့အခွင့်အရေးကော်မရှင်တွင် ဒုတိယဥက္ကဋ္ဌအဖြစ် တာဝန်ထမ်းဆောင်ခဲ့သည်။ ၂၀၀၁ ခုနှစ်မှ ၂၀၁၀ ခုနှစ်အထိ ကုလသမဂ္ဂသို့ မြန်မာနိုင်ငံ သံအမတ်အဖြစ် တာဝန်ထမ်းဆောင်ခဲ့သည်။ ၁၉၆၈ ခုနှစ်တွင် နိုင်ငံခြားရေး ဝန်ကြီးဌာနတွင် စတင် အလုပ်လုပ်ခဲ့သည်။ ၂၀၂၂ခုနှစ် နိုဝင်ဘာ ၁၇ရက် တွင်  နိုင်ငံတော်စီမံအုပ်ချုပ်ရေးကောင်စီ က ၎င်းအား  လွတ်ငြိမ်းချမ်းသာခွင့်ဖြင့် ပြန်လွတ်ပေးသည်။ 

## ကိုးကား
လျှပ်စစ်စွမ်းအား ဝန်ကြီးဌာန

**လျှပ်စစ်စွမ်းအားဝန်ကြီးဌာန** (; အတိုကောက် **MOEP**) သည် မြန်မာနိုင်ငံ၏ လျှပ်စစ်စွမ်းအားရေးရာ မူဝါဒများကို ကိုင်တွယ်ရသော ဝန်ကြီးဌာနဖြစ်သည်။

## သမိုင်းကြောင်း 
### ဦးသိန်းစိန်အစိုးရ 
၂၀၁၂ ခုနှစ် စက်တင်ဘာလ ၅ ရက်နေ့တွင် အမှတ်(၁)လျှပ်စစ်စွမ်းအား ဝန်ကြီးဌာနနှင့် အမှတ်(၂)လျှပ်စစ်စွမ်းအား ဝန်ကြီးဌာနတို့ကို  နိုင်ငံတော်သမ္မတရုံး၊ အမိန့်ကြော်ငြာစာအမှတ် ၆၃/၂၀၁၂ ဖြင့်  **လျှပ်စစ်စွမ်းအားဝန်ကြီးဌာန** အဖြစ် ပူးပေါင်းဖွဲ့စည်းခဲ့သည်။  

### ဦးထင်ကျော်အစိုးရ 
၂၀၁၆ ခုနှစ် သမ္မတ ဦးထင်ကျော် လက်ထက်တွင် စွမ်းအင်ဝန်ကြီးဌာနနှင့် ပူးပေါင်းကာ **လျှပ်စစ်နှင့် စွမ်းအင် ဝန်ကြီးဌာန** အဖြစ် ပြောင်းလဲဖွဲ့စည်းခဲ့သည်။ 

### နစကအစိုးရ 
နိုင်ငံတော်စီမံအုပ်ချုပ်ရေးကောင်စီ၏  ၂၀၂၂ ခုနှစ် မေလ ၂ ရက်စွဲပါ အမိန့်အမှတ်(၃၃/၂၀၂၂) ဖြင့် **လျှပ်စစ်စွမ်းအားဝန်ကြီးဌာန** နှင့် **စွမ်းအင်ဝန်ကြီးဌာန** အဖြစ် ပြန်လည်ခွဲထုတ်ခဲ့သည်။ 

၂၀၂၂ ခုနှစ် ဇူလိုင်လ ၂၉ ရက်နေ့တွင် ကျင်းပသော ပြည်ထောင်စုအစိုးရအဖွဲ့ အစည်းအဝေးအမှတ်စဉ် (၅/၂၀၂၂)၏ သဘောတူခွင့်ပြုချက်အရ လျှပ်စစ်စွမ်းအားဝန်ကြီးဌာနတွင်  ဦးစီးဌာန(၃)ခု၊ လုပ်ငန်း(၂)ခု နှင့် ကော်ပိုရေးရှင်း(၂)ခုတို့ ပါဝင်ပါသည်။

## ဌာနများ 
လျှပ်စစ်စွမ်းအား ဝန်ကြီးဌာနလက်အောက်တွင် 

# လျှပ်စစ်စွမ်းအားစီမံရေးဦးစီးဌာန၊
# ရေအားလျှပ်စစ်စီမံရေး ဦးစီးဌာန၊ 
# လျှပ်စစ်ဓာတ်အားပို့လွှတ်ရေးနှင့်ကွပ်ကဲရေးဦးစီးဌာန
# ရေအားလျှပ်စစ် အကောင်အထည်ဖော်ရေးဦးစီးဌာန၊
# လျှပ်စစ်ဓာတ်အားထုတ်လုပ်ရေးလုပ်ငန်း၊
# မြန်မာ့လျှပ်စစ်ဓာတ်အားလုပ်ငန်း၊ 
# လျှပ်စစ်ဓာတ်အားဖြန့်ဖြူးရေးလုပ်ငန်း၊ 
# ရန်ကုန် လျှပ်စစ်ဓာတ်အား​ပေး​ရေး ကော်ပိုရေးရှင်းနှင့် 
# မန္တလေး လျှပ်စစ်ဓာတ်အားပေးရေးကော်ပိုရေးရှင်းတို့ ပါဝင်သည်။

## ဝန်ကြီးဌာန အကြီးအကဲများ
### ပြည်ထောင်စုဝန်ကြီးများ 
### ဒုတိယဝန်ကြီးများ
## အခြားဖတ်ရှုရန်
* ပြည်ထောင်စုအစိုးရအဖွဲ့

## မှတ်စု 
## ကိုးကား
## ပြင်ပလင့်ခ်များ
* Official website 

ကဏ္ဍ:မြန်မာနိုင်ငံ၏ ဝန်ကြီးဌာနများ
ဉာဏ်ဝင်း

**ဦးဉာဏ်ဝင်း** (၂၂ ဇန်နဝါရီ ၁၉၅၃ မွေးဖွား) သည် ပဲခူးတိုင်းဒေသကြီး၏ ဝန်ကြီးချုပ်အဖြစ် တာဝန်ထမ်းဆောင်ခဲ့သူ ဖြစ်သည်။ ၂၀၁၀ အထွေထွေ ရွေးကောက်ပွဲတွင် ဇီးကုန်းမြို့နယ် မဲဆန္ဒနယ်မှ ပါဝင်ယှဉ်ပြိုင်ခဲ့ကာ တိုင်းဒေသကြီးလွှတ်တော် ကိုယ်စားလှယ်အဖြစ် ရွေးကောက်ခံရသည်။ ၂၀၁၁ ခုနှစ် မတ်လ ၃၀ ရက်နေ့တွင် ပဲခူးတိုင်းဒေသကြီး ဝန်ကြီးချုပ်အဖြစ် ခန့်အပ်ခံခဲ့ရသည်။ ရွေးကောက်ပွဲမတိုင်မီက သူသည် မြန်မာနိုင်ငံ နိုင်ငံခြားရေး ဝန်ကြီးဌာန၏ ၁၈ ဦးမြောက် နိုင်ငံခြားရေးဝန်ကြီးအဖြစ် ၂၀၀၄ ခုနှစ် စက်တင်ဘာ ၁၈ ရက်နေ့တွင် စတင်တာဝန်ထမ်းဆောင်ခဲ့သည်။ သူသည် တပ်မတော်တွင် ဗိုလ်ချုပ်အဆင့်ဖြင့် စစ်မှုထမ်းခဲ့သည်။  တပ်မတော်လေ့ကျင့်ရေး ဒုတိယအရာရှိချုပ်အဖြစ် တာဝန်ထမ်းဆောင်ခဲ့သည်။ သူသည် စစ်တက္ကသိုလ် အပတ်စဉ် ၁၈ မှ ဘွဲ့ရရှိခဲ့သည်။ ဇနီးဖြစ်သူမှာ ဒေါ်မြင့်မြင့်စိုး ဖြစ်သည်။

## ကိုးကား 
ကဏ္ဍ:မြန်မာနိုင်ငံ၏ နိုင်ငံခြားရေးဝန်ကြီးများ
ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ
ဝဏ္ဏမောင်လွင်

**ဦးဝဏ္ဏမောင်လွင်** (၃၀ မေ ၁၉၅၂ မွေးဖွား) သည် နိုင်ငံတော်စီမံအုပ်ချုပ်ရေးကောင်စီ အဖွဲ့ဝင်တစ်ဦးဖြစ် သည်။သူသည် နိုင်ငံခြားရေး ဝန်ကြီးဌာန၏ ၂၄  ဦးမြောက် နှင့် ၂၆ ဦးမြောက် နိုင်ငံခြားရေးဝန်ကြီးလည်းဖြစ်ခဲ့သည်။ ပထမအကြိမ်အနေဖြင့် ၂၀၁၁ ခုနှစ် မတ်လမှ ၂၀၁၆ ခုနှစ် မတ်လ ၃၀ ရက်နေ့အထိ တာဝန်ယူခဲ့ပြီး၊ ဒုတိယအကြိမ်အဖြစ် ၂၀၂၁ ခုနှစ် အာဏာသိမ်းပြီးနောက် တပ်မတော်ကာကွယ်ရေးဦးစီးချုပ်ရုံး၏ အမိန့်အမှတ် (၆/၂၀၂၁) ဖြင့် နိုင်ငံခြားရေးဝန်ကြီးအဖြစ် ခန့်အပ်ခံရကာ ၂၀၂၃ ခုနှစ် ဖေဖော်ဝါရီလ ၁ ရက်နေ့အထိ ထမ်းဆောင်ခဲ့သည်။ ထို့နောက်၊ ၂၀၂၃ ခုနှစ်၊ ဖေဖော်ဝါရီလ ၁ ရက်နေ့တွင် နိုင်ငံတော်စီမံအုပ်ချုပ်ရေးကောင်စီ၏ အမိန့်အမှတ် ၅/၂၀၂၃ ဖြင့် စစ်ကောင်စီအဖွဲ့ဝင် ဖြစ်လာခဲ့သည်။

## အစောပိုင်းဘဝ 
ဦးဝဏ္ဏမောင်လွင်ကို မွန်ပြည်နယ်၊ သထုံမြို့တွင် မွေးဖွားသည်။ ဖခင်ဖြစ်သူ ဒုတိယဗိုလ်မှူးကြီး မောင်လွင်သည် မြန်မာ့ဆိုရှယ်လစ်လမ်းစဉ်ပါတီခေတ်တွင် နိုင်ငံခြားရေးဝန်ကြီးအဖြစ် ၁၉၆၉ ခုနှစ်မှ ၁၉၇၀ အထိ တာဝန်ထမ်းဆောင်ခဲ့သည်။သူသည် ၁၉၇၁ ခုနှစ်တွင် စစ်တက္ကသိုလ် အပတ်စဉ် ၁၆ ကို တက်ရောက်ရာ စာပေထူးချွန်ဆု (ဝိဇ္ဇာ) ရသည်။သာ ရရှိခဲ့ပြီး အဓိကပြိုင်ဖက်ဖြစ်သူ အမျိုးသားဒီမိုကရေစီအဖွဲ့ချုပ် ကိုယ်စားလှယ်လောင်း ဦးကျော်ထွေးအား ရှုံးနိမ့်ခဲ့သည်။  

၂၀၂၁ စစ်အာဏာသိမ်းမှုဖြစ်ပွားပြီးနောက်တွင် အာဏာသိမ်းစစ်ခေါင်းဆောင်မှ နိုင်ငံခြားရေး ဝန်ကြီးအဖြစ် ခန့်အပ်ခဲ့သည်။

နိုင်ငံခြားရေးဝန်ကြီး ဖြစ်လာပြီးနောက် ပထမဆုံး နိုင်ငံခြား ခရီးစဉ်အဖြစ် ၂၀၂၁ ခုနှစ် ဖေဖော်ဝါရီလ ၂၄ရက်နေ့တွင် ထိုင်းနိုင်ငံသို့ သွားရောက်ကာ ထိုင်းနိုင်ငံခြားရေးဝန်ကြီး ဒွန်ပရာမု၊ အင်ဒိုနီးရှား နိုင်ငံခြားရေးဝန်ကြီး ရတ်နို မာဆုဒီ တို့ဖြင့် တိတ်တဆိတ် အလွတ်သဘော သွားရောက် တွေ့ဆုံခဲ့သည်။ထို့အပြင် ထိုင်းနိုင်ငံ ဝန်ကြီးချုပ် ပရာယွတ်ချန်အိုချာ နှင့်လည်း ဒွန်မောင်းလေဆိပ်တွင် တွေ့ဆုံခဲ့သည်။ဤတွေ့ဆုံမှုများအား ပြည်တွင်းပြည်ပမီဒီယာများက ပြင်းပြင်းထန်ထန်ဝေဖန်ခဲ့ကြသည်။

၂၀၂၃ ခုနှစ်၊ ဖေဖော်ဝါရီလ ၁ ရက်နေ့တွင် နိုင်ငံတော်စီမံအုပ်ချုပ်ရေးကောင်စီကို အမိန့်အမှတ် ၅/၂၀၂၃ ဖြင့် ပြင်ဆင်ဖွဲ့စည်းလိုက်ရာ နိုင်ငံခြားရေးဝန်ကြီး ရာထူးကနေ အနားပေးခံရပြီး၊ စကစ ကောင်စီဝင် ဖြစ်လာသည်။ 

နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီးနောက် အမျိုးသားကာကွယ်ရေးနှင့် လုံခြုံရေးကောင်စီရုံး၏ အမိန့်အမှတ် ၁၀/၂၀၂၅ ဖြင့် ယခင်နစက ကောင်စီဝင်များနှင့် နစက ဗဟိုအကြံပေးအဖွဲ့ဝင်များကို ကာလုံဗဟိုအကြံပေးအဖွဲ့သစ်တွင် တာဝန်ပေးခံရသည်။

## ဂုဏ်ပြုခံရခြင်း 
၂၀၂၅ ခုနှစ်၊ မတ်လ ၂ ရက်တွင် နိုင်ငံတော်စီမံအုပ်ချုပ်ရေးကောင်စီ အမိန့်ကြော်ငြာစာအမှတ် ၄၇/၂၀၂၅ အားဖြင့် ပြည်ထောင်စုစည်သူသင်္ဂဟဘွဲ့ဖြစ်သော “စည်သူဘွဲ့” ကို နိုင်ငံတော်စီမံအုပ်ချုပ်ရေးကောင်စီဥက္ကဋ္ဌက ချီးမြှင့်အပ်နှံခဲ့သည်။ 

## ကိုးကား 
ကဏ္ဍ:မြန်မာနိုင်ငံ၏ နိုင်ငံခြားရေးဝန်ကြီးများ

ကဏ္ဍ:နိုင်ငံတော်စီမံအုပ်ချုပ်ရေးကောင်စီဝင်များ
အိုဆယ်ဟွန်း (အဆိုတော်)

**ဆယ်ဟွန်း** (세훈) ဟု လူသိများသော **အိုဆယ်ဟွန်း** (ဧပြီလ ၁၂၊ ၁၉၉၄ ဖွား ) သည် တောင်ကိုရီးယား အဆိုတော်၊ dancer၊ သရုပ်ဆောင်တစ်ဦး ဖြစ်သည်။ သူသည် တောင်ကိုရီးယား-တရုတ် ယောက်ျားလေးအဆိုတော်အဖွဲ့ EXO နှင့် ၎င်းအဖွဲ့ငယ် EXO-Kမှ အဖွဲ့ဝင်တစ်ဦးဖြစ်သည်။

## အစောပိုင်းဘဝ 
ဆယ်ဟွန်းကို ဂျောင်နမ်းဂူ၊ ဆိုးလ်မြို့၊ ကိုရီးယားသမ္မတနိုင်ငံတွင် မွေးဖွားခဲ့သည်။ သူသည် ၂၀၁၃ ခုနှစ် ဖေဖော်ဝါရီတွင် အနုပညာအထက်တန်းကျောင်းမှ အောင်မြင်ခဲ့သည်။ သူ၏ ဘွဲ့ယူရာတွင် အခြားသော EXO အဖွဲ့ဝင် ၁၁ ဦးတက်ရောက်ခဲ့သည်။ ဆယ်ဟွန်းတွင် သူ့ထက် အသက်သုံးနှစ်ကြီးသူ အစ်ကိုတစ်ဦး ရှိသည်။

## ကိုးကား
စစ်တွေ လေဆိပ်

**စစ်တွေလေဆိပ်**သည် မြန်မာနိုင်ငံ၊ ရခိုင်ပြည်နယ် စစ်တွေမြို့နယ်တွင် တည်ရှိသည်။ 

ဒုတိယကမ္ဘာစစ်အတွင်းက စစ်တပ်လေယာဉ်ကွင်းအဖြစ် အသုံးပြုခဲ့သည်။ ၁၉၄၇ ခုနှစ်တွင် အပြည်ပြည်ဆိုင်ရာ လေကြောင်း ကုမ္ပဏီ လီမိတက်၊ လေကြောင်း ဌာနသို့ လွှဲပြောင်းခဲ့သည်။ ၁၉၆၀ ခုနှစ်တွင် လေယာဉ်ပြေးလမ်းကို အရှည် ၆၀၀၀ နှင့် အကျယ် ၁၄၀ ပေအထိ တိုးချဲ့ခဲ့သည်။ လေဆိပ်အဆောက်အဦးကို အကျယ် ပေ ၁၂၀ မှ အကျယ် ၂၂၀ အထိ တိုးချဲ့ခဲ့ပြီး ၂၀၀၂ ခုနှစ် မတ်လ ၂၂ ရက်နေ့တွင် ဖွင့်လှစ်ခဲ့သည်။ အက်ဖ်-၂၈ လေယာဉ်များ ဆင်းသက်နိုင်ရင် လေယာဉ်ပြေးလမ်းကို ၄ လက်မထု ကွန်ကရစ် လေခြင်း၊ လေယာဉ်သွားရာလမ်း ၅၂၅  x ၇၅ ပေ ကို ၂၀၀၉ ခုနှစ် မေလ ၂၀ ရက်နေ့တွင် ဖွင့်လှစ်ခဲ့သည်။ ညအခါ လေယာဉ်အဆင်းအသက်များ ပြုလုပ်နိုင်ရန်အတွက် ညအချိန် လေကြောင်းအချက်ပြစနစ်တွေကို တပ်ဆင်ထားသည်။ ၂၀၁၀-၂၀၁၁ ခုနှစ်တွင် ခရီးသည် ၉၀၀၀၀ ကျော်ကို ဝန်ဆောင်မှုပေးခဲ့သည်။ နှစ်စဉ် ခရီးသည် ၁၅၀၀၀၀ကို ဝန်ဆောင်မှုပေးနိုင်ရန် မျှော်မှန်းထားရှိသည်။

## လေကြောင်းလိုင်းများနှင့်ပျံသန်းရာမြို့များ 
## ကိုးကား
Paisley underground

**Paisley Underground** သည် Alternative Rock ၏အစောပိုင်းမျိုးခွဲတစ်မျိုးဖြစ်သည်။ လော့စ်အိန်ဂျယ်လိစ်မြို့၊ ကယ်လီဖိုးနီးယားပြည်နယ် မှစတင်ခဲ့သည်။ ၁၉၈၀ရာစု အလယ်တွင် အကျော်ကြားဆုံးဖြစ်လာခဲ့သည်။ Paisley Underground တီးဝိုင်းများကို psychedia နှင့်ပေါင်းစပ်ထားသည်။ Vocal ဟာမိုနီများ နှင့် ဂီတသည် folk rock style ထဲတွင် အပြန်အလှန်သက်ရောက်နေသည်။ သို့သော် ၁၉၆၀s west coast pop နှင့် garage rock တို့ကို ကိုးကားထားသည်။

ဤဝေါဟာရ Paisley Underground မှ ၁၉၈၂ နောက်ပိုင်းတွင် စတင်ခဲ့သည်။ The Dream Syndicate (alternative rock band) သည် Crazy Horse ဆီသို့လမ်းကြောင်းဖြစ်စေသည်။ The Three O'clock တီးဝိုင်းသည် Bee Gees အပေါ်အကြွေးတင်ခဲ့သည်။ The Monkee တို့ပါဝင်သည်။ ၁၉၇၀ တီးဝိုင်း Big Star တီး၏ September Gurls ၏ သီချင်းသည် The Bangles တီးဝိုင်းသည် cover ပြန်ဆိုထားသည်။ Britain တီးဝိုင်းဖြစ်သည်။ Soft boys တို့လည်းပါဝင်ခဲ့သည်။ Paisley Underground တွင် punk rock သည် ရှေ့ကျသည်။ Paisley Underground တီးဝိုင်းများသည် မကြာခဏသ တ်မှတ်ကြေညာကြသည်။ ပတ်ဝန်းကျင်များနှင့် ဝင်ဆံ့စေမှုနှင့် ပူးပေါင်းဆောင်ရွက်ကြသည်။ Rain Parade, The Bongles, The Dream Syndicateနှင့် The Three O’ clock တို့သည် Rainy Day သို့အတူတကွ ပေါင်းစပ်ခဲ့သည်။ The Velvet Underground, Buffalo Springfield, Bob Dylan The Beach Boys Big Star Jimi Hendrix The Who ဖြင့် cover versions သီချင်းများပေါင်းစပ်ထားသော eponymous album များထွက်လာခဲ့သည်။ The Dream Syndicate မှ Steve Wym နှင့် Green on Red မှ Dan Stuart တို့ပြုလုပ်ထားသော The Lost Weekend (A&M, ၁၉၈၅) Long Ryders ၏အဖွဲ့ဝင်များဖြင့် ပြန်လာခဲ့သည်။ အုပ်စုများသည် major labels အနားဆုံး album တစ်ခုထွက်လာခဲ့သော်လည်း လှုပ်ရှားမှုထဲမှ ဖြစ်ပေါ်လာသော လူကြိုက်မှုများသောတီးဝိုင်း The Bangles, ထုထည်ကြီးမားသော mainstream အောင်မြင်မှုများ ရရှိခဲ့သည်။ Mazzy Star, ဤ အမျိုးအစားနှင့်အတူ အောင်မြင်မှုသော တီးဝိုင်း Opa တီးဝိုင်းမှ ပြောင်းလဲခဲ့သည်။ The Paisley Underground sound များသည် Prince (musician) အပေါ်လွှမ်းမိုးခဲ့သည်။ သူ၏ ၁၉၈၅ album *Around the World in a Day* သည် (psychedelic sound သူ၏ အရင်(or) အနာဂတ်အလုပ်ထက်ဆန်ခဲ့သည်။ သို့သော် သူ၏လှုပ်ရှားမှုပြီးနောက် သူ၏ record label (Paisley Park Records) ဟုနာမည်ပေးခဲ့သည်။ the three O’ Clock ကို သူ၏ label ကို ပြောင်းလဲခဲ့သည်။

နောက်ထပ်ဖြည့်စွက်ချက်အနေနဲ့ Los Angeles Sacramento Davis ဧရိယာသည် Paisley Underground တီးဝိုင်းများ၏တည်ရှိနေရာ ကိုးကားခြင်းခံခဲ့ရသည်။ အများစု Los Angeles သို့ရွေ့လျားခဲ့သည်။ Davis တီးဝိုင်း ၁၉၇၉-၈၁ သည် two KDVS DJs ဖြင့် ဦးဆောင်ခဲ့သည်။ (guitarist Steve Wynn နှင့် ဘေ့စ်ဂီတာသမား Kendra Smith) နှင့်အတူ True West (တီးဝိုင်း)မှ 2nd guitar နှင့် drum သမား Gavin Blair တို့ဖြစ်သည်။ Steve နှင့် Kendra တို့သည် LAမှ ခွဲထွက်လာခဲ့ပြီး Dream Syndicate တည်ထောင်ခဲ့သည်။ ဤ fantastic တီးဝိုင်းသည် the Velvet Underground, Quicksilve Messenger Service နှင့် energy of punk နှင့် ပေါင်းစပ်ခဲ့သည်။ ဂီတပညာရှင်အပေါင်းအပေါ်လွှမ်းခြုံခဲ့သည်။ pro မှ forma p-rock သို့ ပြောင်းရွေ့ခဲ့သည်။ သို့သော် ပြင်းပြခြင်းကို ထိန်းသိမ်းထားသည်။
ဉာဏ်ဝင်း (NLD)

**ဦးဉာဏ်ဝင်း** သည် မြန်မာနိုင်ငံသား နိုင်ငံရေးသမားနှင့် ဒေါ်အောင်ဆန်းစုကြည်၏ ရှေ့နေဖြစ်သည်။ ဦးဉာဏ်ဝင်းသည် အမျိုးသားဒီမိုကရေစီအဖွဲ့ချုပ်၏ ဗဟိုအလုပ်အမှုဆောင် ကော်မတီအဖွဲ့ဝင်နှင့် ပါတီ၏ ပြောရေးဆိုခွင့်ရှိသူ တစ်ဦးလည်း ဖြစ်သည်။ သူသည် ပါတီ၏ ဥပေဒေရေးရာ အကြံပေးအဖြစ် တာဝန်ယူခဲ့သည်။

၁၉၉၀ အထွေထွေ ရွေးကောက်ပွဲတွင် မွန်ပြည်နယ် ပေါင်မြို့နယ် မဲဆန္ဒနယ် ၁ မှ ဝင်ရောက်ယှဉ်ပြိုင်ခဲ့ရာ မဲအရေအတွက် ၂၀,၀၃၂ ဖြင့် ပြည်သူ့လွှတ်တော် ကိုယ်စားလှယ်အဖြစ် အနိုင်ရခဲ့သည်။

ဦးဉာဏ်ဝင်းကို ၁၉၄၂ ခုနှစ် နိုဝင်ဘာလ ၂၀ ရက်နေ့တွင် ဦးချင်းဖေနှင့် ဒေါ်ရီတို့မှ မွန်ပြည်နယ်၊ ကျိုက္ခမီမြို့၌ မွေးဖွားခဲ့သည်။ ရန်ကုန်တက္ကသိုလ်မှ ဥပဒေဘွဲ့ရရှိခဲ့ပြီးနောက် ၁၉၇၀ မှ ၁၉၇၃ အထိ ဗဟိုတရားရုံးချုပ် ရှေ့နေအဖြစ် လုပ်ကိုင်ခဲ့သည်။ ထို့နောက် အစိုးရရှေ့နေအဖြစ် အငြိမ်းစားယူချိန် ၁၉၈၈ ခုနှစ် နိုဝင်ဘာအထိ လုပ်ကိုင်ခဲ့သည်။

## ဘဝနိဂုံး
၂၀၂၁ စစ်အာဏာသိမ်းမှုအတွင်း ဖမ်းဆီးထိန်းသိမ်းခံထားရသော  အမျိုးသားဒီမိုကရေစီအဖွဲ့ချုပ် (NLD) ဗဟိုအလုပ်အမှုဆောင် ဦးဉာဏ်ဝင်းသည် ဇူလိုင်လ ၂၀ရက်နေ့ နံနက် ၉ နာရီကျော်တွင် ရန်ကုန်ပြည်သူ့ဆေးရုံကြီးတွင် ကိုဗစ်ရောဂါကူးစက်ခံရပြီး ကွယ်လွန်သည်။ 

ဦးဉာဏ်ဝင်းသည်  ဆီးကြိတ်ရောဂါ အခံရှိပြီး ၊ ကိုဗစ်ရောဂါကူးစက်ခံရပြီး ဇူလိုင် ၁၁ ရက်နေ့မှစတင်ကာ အင်းစိန်ထောင်မှ ရန်ကုန်ပြည်သူ့ဆေးရုံကြီးသို့ လွှဲပြောင်းကုသပြီးနောက် ၉ ရက်အကြာတွင် ကွယ်လွန်သည်။

## ကိုးကား
Sadcore

**Sadcore** သည် ဂီတသတင်းစာဆရာများ alternative rock ၏ ထူးခြားသွင်လက္ခဏာကို ခြောက်ကပ်သောစာသားများကို ဥပမာအဖြစ် တစ်ခါတစ်ခါ ဖော်ပြရာ၌ အသုံးပြုသော မျိုးခွဲတစ်မျိုးဖြစ်သည်။ downbeat melody များနှင့် slow tempo များပါဝင်သည်။ အသုံးအနှုန်းသည် ဥပမာအားဖြင့် suffixcore ကို အသုံးပြုထားသည်။ လွတ်လွတ်လပ်လပ် အဓိပ္ပါယ်သတ်မှတ်ထားပြီး ရွေ့လျားမှု(သို့) ဖြစ်ရပ်ကို မဖော်ပြချေ။ ၎င်းသည် Allmusic မှအမျိုးအစားခွဲခြားထားခြင်းဖြစ်သည်။ sadcore သည် slowcore၏အနက်တူသံကွဲစကားဖြစ်သည်။ 

LA Weekly က Charlyn Marshall (Cat Power) ကို Queen of sadcore ဟု ခေါ်ခဲ့သည်။ ၂၀၀၆ခုနှစ်တွင် News Record က Arab Strap ကို ရည်ညွန်းရာ၌ ဤအသုံးအနှုန်းကို သုံးခဲ့သည်။ အသုံးအနှုန်းသည် pop ယဉ်ကျေးမှုတွင်လည်း တွေ့ရသည်။ အမေရိကန် အဆိုတော် Lana Del Rey ၏ ဂီတဆိုင်ရာပုံစံကို ဖော်ပြရာ၌ "Hollywood Sadcore" ဟု အသုံးပြုခဲ့သည်။ MTV သတင်းစာဆရာ Nicole James က Lana ၏ Blue Jeans ကို ဖော်ပြရာ၌ "music buzz word" ဟု ဆန်းသစ်သော စကားကို အသုံးပြုခဲ့ပြီး ဂီတ Hog တွင် ဖုံးလွှမ်းခဲ့သည်။
Slowcore

**Slowcore** သည် Alternative နှင့် Indie rock ၏မျိုးခွဲတစ်မျိုးဖြစ်သည်။ Slowcore သည် ခြောက်ကပ်သောစာသားများ၊ Slowcore tempo များနှင့် သေးငယ်သော စီစဉ်မှုများဖြင့် ထူးခြားသည်။ Slowcore ကို Sadcore ဖြင့် အပြန်အလှန် အသုံးပြုထားသည်။

## ဝိသေသလက္ခဏာများ
Slowcore သည် နောက်ခံတွင် နှေးကွေးစွာတီးခတ်ခြင်းဖြင့် ထူးခြားသည်။ ဂီတများမှာ ရှင်းလင်း၍ reverb ကို ကြီးမားစွာ အသုံးပြုထားသည်။ သမာရိုးကျမဟုတ်သော အဆိုရှင်များပါရှိသည်။

## သမိုင်းကြောင်း
အမျိုးအစားသည် Grunge ၏ ကြီးမားသော လွှမ်းမိုးမှုကို ဆန့်ကျင်၍ ၁၉၉၀ အစောပိုင်းတွင် စတင်ခဲ့ပြီး Low တီးဝိုင်းသည် စတင်၍ တီးခတ်ခဲ့သည်ဟု ယူဆကြသည်။ Slowcore ၏စကားရပ်သည် သိပ်မကျော်ကြားပေ။ heavy rock နှင့် dance ဂီတနှင့် ဆက်စပ်နေပြီး core ဟူသော ဝေါဟာရသည် အမျိုးအစားတိုင်းနှင့် ဆက်စပ်နေသည်။ စကားရပ်သည် တီးဝိုင်းများကျယ်ပြန့်စွာ အသုံးမပြုခဲ့သော်လည်း အမျိုးအစား၏ဝါသနာအိုးများတွင် ဂုဏ်ရှိနေဆဲဖြစ်သည်။
ထိုင်းစမိုင်း လေကြောင်းလိုင်း

**ထိုင်းစမိုင်း လေကြောင်းလိုင်း**သည် ထိုင်းလေကြောင်းလိုင်း၏ လေကြောင်းလိုင်းခွဲ တစ်ခုဖြစ်ပြီး ဒေသတွင်း ပျံသန်းနေသည့် လေကြောင်းလိုင်း တစ်ခုဖြစ်သည်။ ၂၀၁၂ ခုနှစ် ဇွန်လိုင်လတွင် စတင်ပျံသန်းပြီး ထိုင်းနိုင်ငံတွင် ရုံးချုပ်တည်ရှိသည်။

## သမိုင်း 
၂၀၁၁ ခုနှစ် မေလ ၂၀ ရက်နေ့တွင် ထိုင်းလေကြောင်းလိုင်း ၏ အုပ်ချုပ်မှုဒါရိုက်တာအဖွဲ့က တန်ဖိုးနည်း လေကြောင်းလိုင်းတစ်ခု ဖွင့်လှစ်ရန် ကြော်ငြာခဲ့သည်။ ၂၀၁၂ ခုနှစ် ဇူလိုင်လတွင် စတင်ပျံသန်းရန် စီစဉ်ခဲ့သည်။ ထိုင်းလေကြောင်းလိုင်း၏ ဥက္ကဋ္ဌ အမ်ပွန် ၏ ကြော်ငြာချက်အရ ထိုင်းစမိုင်း လေကြောင်းလိုင်းသည် တန်ဖိုးနည်း လေကြောင်းလိုင်း နှင့် ပုံမှန်လေကြောင်းလိုင်း နှစ်ခုကြားတွင် တည်ရှိမည် ဖြစ်ကြောင်း ပြောကြားခဲ့သည်။ နာမည်ရွေးချယ်မှုကို ပြိုင်ပွဲပြုလုပ်ပြီး နာမည်ပေါင်း ၂၂၂၉ ခုထဲမှ ရွေးချယ်ခဲ့ခြင်း ဖြစ်သည်။
; ကမ္ဘောဒီးယား
* စီရန်ရိ - စီရန်ရိ အပြည်ပြည်ဆိုင်ရာ လေဆိပ်
; တရုတ်
* ချန်ရှ - ရှန်ရှ ဟွန်ဟွ အပြည်ပြည်ဆိုင်ရာ လေဆိပ်
* ချုံကျွင်း - ချုံကျွင်း အပြည်ပြည်ဆိုင်ရာ လေဆိပ်
; သီရိလင်္ကာ
* ကိုလံဘို - ကိုလံဘို အပြည်ပြည်ဆိုင်ရာ လေဆိပ်
; မကာအို
* မကာအို- မကာအို အပြည်ပြည်ဆိုင်ရာ လေဆိပ်
; မြန်မာ
* မန္တလေး - မန္တလေး အပြည်ပြည်ဆိုင်ရာ လေဆိပ်
; ထိုင်း
* ဘန်ကောက် - ဒွန်မောင်း အပြည်ပြည်ဆိုင်ရာ လေဆိပ်
* ဘန်ကောက်- သုဝဏ္ဏဘူမိလေဆိပ်
* ချင်းမိုင် - ချင်းမိုင် အပြည်ပြည်ဆိုင်ရာ လေဆိပ် 
* ချင်းရိုင် - ချင်းရိုင် အပြည်ပြည်ဆိုင်ရာ လေဆိပ် 
* ဟိုက်ရိုင် - ဟိုက်ရိုင် အပြည်ပြည်ဆိုင်ရာ လေဆိပ် 
* Khon Kaen - Khon Kaen Airport
* Krabi - Krabi Airport
* Narathiwat - Narathiwat Airport
* ဖူးခက် - ဖူးခက် အပြည်ပြည်ဆိုင်ရာ လေဆိပ်
* Surat Thani - Surat Thani Airport
* Ubon Ratchathani - Ubon Ratchathani  Airport
* Udon Thani - Udon Thani International Airport

## လေယာဉ် 
ထိုင်းစမိုင်း လေကြောင်းလိုင်းသည် အဲဘတ်စ် အေ၃၂၀-၂၀၀ လေယာဉ် (၁၄) စီးဖြင့် ပျံသန်းလျက်ရှိသည်။ လေယာဉ်တစ်စီးတွင် ထိုင်ခုံ ၁၇၄ ခုံ နှင့် အထူး ထိုင်းပလပ်စ် ထိုင်ခုံ ၃၀ ဖြင့် ဖွဲ့စည်းတည်ဆောက်ထားသည်။ ၂၀၁၂ ခုနှစ် ဇွန်လ တွင် လေယာဉ် (၄) စီး ပထမဆုံး ရောက်ရှိခဲ့သည်။ ၃ နှစ်အတွင်း လေယာဉ် အစီး (၂၀) အထိ တိုးချဲ့ခဲ့ပြီး အိမ်နီးခြင်းနိုင်ငံများနှင့် တရုတ်နိုင်ငံ တောင်ပိုင်းသို့ တိုးချဲ့ပျံသန်းခဲ့သည်။ 

## ကိုးကား
မြအေး (ဝန်ကြီး)

**ဦးမြအေး** သည် မြန်မာနိုင်ငံ ပညာရေး ဝန်ကြီးဌာန၏ ဝန်ကြီးအဖြစ် ၂၀၁၁ ခုနှစ် မတ်လမှ သူသေဆုံးချိန် ၂၀၁၃ ဒီဇင်ဘာလ အထိ တာဝန်ထမ်းဆောင်ခဲ့သူ ဖြစ်သည်။ သူသည် မန္တလေးတက္ကသိုလ်၏ ပါမောက္ခချုပ်အဖြစ် တာဝန်ထမ်းဆောင်ခဲ့သူလည်း ဖြစ်သည်။

## ကိုးကား 
ကဏ္ဍ:မြန်မာနိုင်ငံ၏ ပညာရေးဝန်ကြီးများ

ကဏ္ဍ:၂၀၁၃ ကွယ်လွန်သူများ
ကဏ္ဍ:မွေးဖွားခုနှစ် မသိရှိရသူများ
သောင်းစုငြိမ်း

**ဦးသောင်းစုငြိမ်း** (၁၉၇၇ မွေးဖွား) သည် မြန်မာနိုင်ငံသား စီးပွားရေး လုပ်ငန်းရှင်တစ်ဦး ဖြစ်သည်။ မြန်မာနိုင်ငံတွင် ထုတ်ဝေလျက်ရှိသော ထိပ်တန်း သတင်းဂျာနယ်များတွင် အပါအဝင်ဖြစ်သော ၇ ရက် နေ့စဉ်သတင်းစာကို ထုတ်ဝေလျက်ရှိသည့် မီဒီယာကုမ္ပဏီဖြစ်သော Information Matrix ကို တည်ထောင်သူဖြစ်သည်။ သူ၏ ဖခင်မှာ နိုင်ငံခြားရေး ဝန်ကြီးဟောင်းဖြစ်သော ဦးဝင်းအောင် ဖြစ်သည်။ သူသည် နယူးယောက်မြို့တော်ကောလိပ်တွင် ကွန်ပျူတာသိပ္ပံဘာသာရပ်ကို သင်ယူခဲ့သော်လည်း တတိယနှစ်တွင် နုတ်ထွက်ခဲ့ပြီး မြန်မာနိုင်ငံသို့ ပြန်လာခဲ့သည်။

ဦးသောင်းစုငြိမ်းသည် ဒေါ်စုစုစိုးညွန့်နှင့် လက်ထပ်ခဲ့ပြီး သားနှစ်ဦး ထွန်းကားခဲ့သည်။

## ကိုးကား
ကြည်အောင် (ဝန်ကြီး)

ဗိုလ်ချုပ် **ကြည်အောင်** သည် မြန်မာနိုင်ငံ ပြန်ကြားရေး ဝန်ကြီးဌာန နှင့် ယဉ်ကျေးမှု ဝန်ကြီးဌာနတို့တွင် ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။ သူသည် ၂၀၀၆ ခုနှစ် မေလတွင် အငြိမ်းစားယူခဲ့သည်။

## စစ်မှုထမ်းခြင်း
ဦးကြည်အောင်သည် ၁၉၉၅ ဇွန်လ ၁၈ ရက်မှ ၁၉၉၇ နိုဝင်ဘာ ၁၆ ရက်အထိ South Burma Sub District (SBSD) ဌာနချုပ်မှူးအဖြစ် တာဝန်ထမ်းဆောင်ခဲ့သည်။

## ပြန်ကြားရေးဝန်ကြီး
၁၉၉၇ ခုနှစ် နိုဝင်ဘာ ၁၅ ရက်နေ့တွင် နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီသည် အစိုးရအဖွဲ့၏ ဝန်ကြီးချုပ်၊ ဒုတိယဝန်ကြီးချုပ်များနှင့် ဝန်ကြီးများကို ထုတ်ပြန်ကြေညာခဲ့ရာ ဗိုလ်ချုပ်ကြည်အောင်သည် ပြန်ကြားရေးဝန်ကြီး အဖြစ် ခန့်အပ်ခြင်း ခံခဲ့ရသည်။

၁၉၉၉ ခုနှစ် စက်တင်ဘာ ၃၀ ရက်နေ့တွင် အမျိုးသားဒီမိုကရေစီအဖွဲ့ချုပ်က ဗိုလ်ချုပ် ခင်ညွန့်၊ ပြည်ထဲရေး ဝန်ကြီး ဗိုလ်မှူးကြီး တင်လှိုင်၊ ပြန်ကြားရေး ဝန်ကြီး ဗိုလ်ချုပ်ကြည်အောင်နှင့် အခြားသူများအား အာဏာအလွဲသုံးစားပြုမှုဖြင့် အမှုဖွင့် တိုင်ကြားခဲ့သည်။ တစ်လခန့်အကြာတွင် ပြည်ထောင်စု တရားလွှတ်တော်ချုပ် တရားသူကြီးချုပ်က သက်သေခံမရှိသည့်အတွက် အမှုကို ပလပ်ခဲ့သည်။

## ယဉ်ကျေးမှု ဝန်ကြီး
၂၀၀၂ ခုနှစ် စက်တင်ဘာ ၁၃ ရက်နေ့တွင် ဗိုလ်ချုပ်ကြည်အောင်အား ယဉ်ကျေးမှု ဝန်ကြီးအဖြစ် ပြောင်းလဲခန့်ထားခဲ့သည်။ ပြန်ကြားရေးဝန်ကြီးနေရာတွင် ဗိုလ်မှူးချုပ် ကျော်ဆန်းအား ပြောင်းလဲ ခန့်အပ်ခဲ့သည်။
စာရေးဆရာ၊ ကဗျာဆရာနှင့် ဂျာနယ်လစ်တစ်ဦး ဖြစ်သူ ဦးစိုးညွန့် သည် ဗိုလ်ချုပ်ကြည်အောင်လက်အောက်တွင် ယဉ်ကျေးမှု ဝန်ကြီးဌာန ဒုတိယဝန်ကြီးအဖြစ် ၂၀၀၃ ခုနှစ်အထိ တာဝန်ထမ်းဆောင်ခဲ့သည်။

ယဉ်ကျေးမှု ဝန်ကြီးအဖြစ် တာဝန်ထမ်းဆောင်နေစဉ် ကာလအတွင်း ဥရောပသမဂ္ဂကောင်စီသည် စစ်အစိုးရ အရာရှိများအား ဗီဇာနှင့် ပြည်ဝင်ခွင့်ပိတ်ပင်သည့် စာရင်းကို ၂၀၀၃ ခုနှစ် ဇွန်လတွင် ထုတ်ပြန်ခဲ့ရာ ဗိုလ်ချုပ်ကြည်အောင်နှင့် ဇနီးဖြစ်သူ ဒေါ်ခင်ခင်လေးတို့ ပါဝင်ခဲ့သည်။

၂၀၀၆ ခုနှစ် မေလတွင် ဗိုလ်ချုပ်ကြည်အောင်အား တာဝန်မှ အနားယူခွင့် ပြုခဲ့သည်။ ယဉ်ကျေးမှု ဝန်ကြီးအဖြစ် ဗိုလ်ချုပ် ခင်အောင်မြင့်ကို အစားထိုး ခန့်အပ်ခဲ့သည်။
၂၀၀၇ ခုနှစ် မေလတွင် ဗိုလ်ချုပ်ကြည်အောင်၏ ဇနီးအမည်အား ဥရောပသမဂ္ဂ၏ ပိတ်ဆို့မှုစာရင်းမှ ဖယ်ရှားခြင်း ခံခဲ့ရသည်။

## ကိုးကား
ကိုကိုးကျွန်း လေဆိပ်

**ကိုကိုးကျွန်း လေဆိပ်**သည် မြန်မာနိုင်ငံ၊ ရန်ကုန်တိုင်းဒေသကြီး၊ ကိုကိုးကျွန်း တွင် တည်ရှိသည်။ 

## ကိုးကား
Time Lord rock

**Time Lord Rock** သည်(တစ်ခါတစ်ရံမှာ Trock) သည် geek rock ဂီတကို အခြေခံထားသည့် အမျိုးအစားတစ်မျိုးဖြစ်သည်။ ၂၀၀၈ခုနှစ်တွင် Chameleon Circuit ပုံသွင်းခြင်းနှင့်အတူ အင်္ဂလန်နိုင်ငံတွင် စတင်ဖန်တီးခဲ့သည်။

## သမိုင်းကြောင်း
၁၉၈၈ တွင် The KIF က Doctorin the Tradis single သီချင်းကို ထုတ်လွင့်ခဲ့ပြီး UK single chart နှင့် အခြားနိုင်ငံများတွင် နံပါတ်တစ်နေရာသို့ ရောက်ရှိခဲ့သည်။ ၂၀၀၈ ခုနှစ် နွေရာသီတွင် Youtuber နှင့် Doctor Who (television series) ၏ ဝါသနာရှင်ဖြစ်သူ Alex Day ကို wizard rock ၏အသွင်ဖြင့် Doctor Who အကြောင်းသီချင်းရေးရန် လှုံ့ဆော်ခြင်းခံရသည်။ Time Lord Rock ဟူ၍ ဖြစ်လာခဲ့သည်။ Mc Donnell သည်လည်း ဝါသနာရှင်တစ်ဦးဖြစ်ပြီး Blink ၏ acoustic video performance ကို ထုတ်လွှင့်ခဲ့သည်။ Liam Dryden နှင့် Chris Battle တို့နှင့်ပေါင်းစပ်ခဲ့ပြီး ပထမဆုံး Time Lord rock တီးဝိုင်း Chamelron Circuit ကို ဖွဲ့စည်းခဲ့သည်။

Time Lord rock ဖျော်ဖြေသူများမှာ ဗြိတိန်(သို့) ဩစတေးလျမှဖြစ်သည်။ ချီကာဂို အခြေစိုက် Time Crash သည် ဤအမျိုးအစားမှ ပထမဆုံး အမေရိကန်တီးဝိုင်းဖြစ်သည်။ အမေရိကန်တီးဝိုင်းသည် အမျိုးအစားသစ်များကို ယူသုံးခဲ့ပြီး ကျယ်ပြန့်စေခဲ့သည်။
ဝင်းအောင် (ဝန်ကြီး)

**ဦးဝင်းအောင်** သည် မြန်မာနိုင်ငံသား တပ်မတော်အရာရှိနှင့် နိုင်ငံရေးသမားဖြစ်ပြီး ၁၉၉၈ ခုနှစ်မှ ၂၀၀၄ ခုနှစ်အထိ နိုင်ငံခြားရေး ဝန်ကြီးဌာန ဝန်ကြီးအဖြစ် တာဝန်ထမ်းဆောင်ခဲ့သည်။

ဦးဝင်းအောင်ကို ၁၉၄၄ ခုနှစ်တွင် တနင်္သာရီတိုင်း ထားဝယ်မြို့တွင် မွေးဖွားသည်။ သူသည် တပ်မတော်သို့ ဝင်ရောက်ခဲ့ပြီး စစ်ထောက်လှမ်းရေးအရာရှိအဖြစ် တာဝန်ထမ်းဆောင်ခဲ့သည်။

ဦးဝင်းအောင်သည် ဂျာမနီနိုင်ငံနှင့် ယူနိုက်တက်ကင်းဒမ်းသို့ သံအမတ်အဖြစ် ၁၉၉၈ ခုနှစ် နိုဝင်ဘာလအထိ တာဝန်ထမ်းဆောင်ခဲ့ပြီးနောက် ယင်းလတွင် နိုင်ငံခြားရေး ဝန်ကြီးအဖြစ် ခန့်အပ်ခံခဲ့ရသည်။ ၂၀၀၄ ခုနှစ် စက်တင်ဘာလတွင် နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီ၏ စစ်ထောက်လှမ်းရေးအဖွဲ့ကို ဖျက်သိမ်းလိုက်ရာတွင် ဦးဝင်းအောင်သည် အခြားသော ဝန်ကြီးများနှင့်အတူ ရာထူးမှ ဖယ်ရှားခံခဲ့ရသည်။

ဦးဝင်းအောင်သည် ဝန်ကြီးချုပ်ဖြစ်သူ ခင်ညွန့်နှင့် နီးစပ်သူ လူယုံတစ်ဦး ဖြစ်သည်။ ရာထူးမှ ဖယ်ရှားခံရပြီးနောက် ဦးဝင်းအောင်သည် အင်းစိန်ထောင်တွင် အကျဉ်းကျခံခဲ့ရသည်။ ၂၀၀၉ ခုနှစ် နိုဝင်ဘာ ၄ ရက်နေ့တွင် အသက် ၆၅ နှစ်ရှိပြီဖြစ်သော ဦးဝင်းအောင်သည် အင်းစိန်ထောင်တွင်း၌ ကွယ်လွန်ခဲ့သည်။ သူကွယ်လွန်စဉ်အချိန်တွင် သူသည် ထောင်သွင်းအကျဉ်းကျခံရသော တစ်ဦးတည်းသော ဝန်ကြီး ဖြစ်ခဲ့သည်။

ဦးဝင်းအောင်၏ သားဖြစ်သူ သောင်းစုငြိမ်းသည် မြန်မာနိုင်ငံရှိ နာမည်ကြီးသတင်းစာတစ်ခုဖြစ်သော ၇ ရက် နေ့စဉ်သတင်းစာ ကို ပိုင်ဆိုင်သူ ဖြစ်သည်။

## ကိုးကား
ကဏ္ဍ:မြန်မာနိုင်ငံ၏ နိုင်ငံခြားရေးဝန်ကြီးများ
အက်ဖ်အမ်အိုင် လေကြောင်းလိုင်း

**အက်ဖ်အမ်အိုင် လေကြောင်းလိုင်း** () သည် မြန်မာနိုင်ငံ၊ ရန်ကုန်မြို့တွင် အခြေစိုက်ခဲ့သော လေကြာင်းလိုင်းတစ်ခု ဖြစ်သည်။ မြို့တော် နေပြည်တော်သို့ တစ်ပတ်လျှင် ခရီးစဉ် (၁၉) ခု ခန့်ဖြင့် ပျံသန်းနေပြီး စင်းလုံးငှားလေယာဉ် ဝန်ဆောင်မှုပေးကာ မြို့ပေါင်း (၂၀) ကို ပျံသန်းပေးခဲ့သည်။ အဓိက အခြေစိုက်ရာနေရာမှာ ရန်ကုန် အပြည်ပြည်ဆိုင်ရာ လေဆိပ် ဖြစ်သည်။

## သမိုင်း 
၂၀၁၂ ခုနှစ် စက်တင်ဘာလတွင် အေတီအာ ၄၂ လေယာဉ်သည် ရန်ကုန်လေဆိပ်မှ စတင်ထွက်ခွာခဲ့သည်။ အဆိုပါ လေယာဉ်ထွက်ခွာမှုသည် အက်ဖ်အမ်အိုင် လေကြောင်းလိုင်း၏ ပထမဆုံး လေယာဉ်ထွက်ခွာမှုဖြစ်ပြီး  မြန်မာ့လေကြောင်းလောကအတွက် စာမျက်နှာအသစ် ဖြစ်ခဲ့သည်။

အက်ဖ်အမ်အိုင် လေကြောင်းလိုင်းသည် ရန်ကုန် နှင့် နေပြည်တော် အကြား တစ်ပတ်လျှင် ခရီးစဉ် (၁၉) ခု ပျံသန်းခဲ့သည်။

အက်ဖ်အမ်အိုင် လေကြောင်းလိုင်းသည် လေယာဉ် စင်းလုံးငှားခြင်းကိုလည်း ဝန်ဆောင်မှုပေးလျက်ရှိပြီး ပြည်တွင်း လေဆိပ် (၂၀) ကျော်သို့ ငှားရမ်း ပျံသန်းနိုင်ခဲ့သည်။

စီးနင်းသူ နည်းပါးမှုကြောင့် ၂၀၁၈ ဩဂုတ်တွင် လေကြောင်းလိုင်းကို ရပ်နားခဲ့သည်။

## ပျံသန်းရာမြို့များ 
အက်ဖ်အမ်အိုင် လေကြောင်းလိုင်းသည် အောက်ဖော်ပြပါ မြို့များသို့ ပျံသန်းခဲ့သည်။ 
* **မြန်မာ**
** **မန္တလေး တိုင်းဒေသကြီး**
*** နေပြည်တော် - နေပြည်တော် အပြည်ပြည်ဆိုင်ရာ လေဆိပ် 
*** မန္တလေး - မန္တလေး အပြည်ပြည်ဆိုင်ရာ လေဆိပ် 
*** ညောင်ဦး - ညောင်ဦးလေဆိပ် 
** **ရခိုင် ပြည်နယ်**
*** စစ်တွေ - စစ်တွေ လေဆိပ်
** **ရှမ်း ပြည်နယ်**
*** တောင်ကြီး - ဟဲဟိုး လေဆိပ်
** **ရန်ကုန် တိုင်းဒေသကြီး**
*** ရန်ကုန် - ရန်ကုန် အပြည်ပြည်ဆိုင်ရာ လေဆိပ်
** **တနင်္သာရီတိုင်းဒေသကြီး**
*** **ထားဝယ် ထားဝယ်လေဆိပ်
*** **မြိတ် မြိတ်လေဆိပ်
*** '''ကော့သောင်း ကော့သောင်းလေ‌ဆိပ်

## လေယာဉ် 
၂၀၁၅ ခုနှစ် အောက်တိုဘာ ၂၃ ရက်နေ့အထိ အက်ဖ်အမ်အိုင် လေကြောင်းလိုင်းသည် အောက်ဖော်ပြပါ လေယာဉ်များဖြင့် ပျံသန်းခဲ့သည်။ 

## ကိုးကား 
ကဏ္ဍ:မြန်မာနိုင်ငံအခြေစိုက် ရပ်နားသွားသော လေကြောင်းလိုင်းများ
အုန်းဂျော်

**ဦးအုန်းဂျော်** (၃ မတ် ၁၉၃၂ မွေးဖွား) သည် မြန်မာနိုင်ငံသား နိုင်ငံရေးသမားတစ်ဦးဖြစ်ပြီး မြန်မာနိုင်ငံ၏ ၁၆ ဦးမြောက် နိုင်ငံခြားရေးဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။ ၁၉၅၁ ခုနှစ်မှ စတင်ကာ ယူဂိုစလားဗီးယား၊ ဩစတြေးလျ နှင့် ဆိုဗီယက်ယူနီယံများတွင် သံတမန်ရေးရာများ လုပ်ကိုင်ခဲ့ပြီး ၁၉၈၅ ခုနှစ်တွင် နိုင်ငံခြားရေး ဝန်ကြီးဌာန၏ တောင်နှင့် အရှေ့တောင်အာရှ ဌာနခွဲတွင် ညွှန်ကြားရေးမှူးအဖြစ် ခန့်အပ်ခံခဲ့ရသည်။ ၁၉၈၈ ခုနှစ်တွင် နိုင်ငံခြားရေး ဒုတိယဝန်ကြီးနှင့် ၁၉၉၁ ခုနှစ်တွင် နိုင်ငံခြားရေး ဝန်ကြီးအဖြစ် တိုးမြှင့်ခြင်းခံရသည်။ ၁၉၉၈ ခုနှစ်တွင် နိုင်ငံခြားရေး ဝန်ကြီးရာထူးအား ဦးဝင်းအောင်နှင့် အစားထိုး ခန့်အပ်ခဲ့သည်။ နိုင်ငံခြားရေး ဝန်ကြီးအဖြစ် ဦးအုန်းဂျော် တာဝန်ထမ်းဆောင်နေစဉ် ကာလအတွင်း ၁၉၉၆ ခုနှစ် ဇူလိုင်လတွင် မြန်မာနိုင်ငံသည် အာဆီယံအသင်းသို့ လေ့လာသူအဖြစ် ဝင်ရောက်ခွင့်ရရှိခဲ့ပြီး ၁၉၉၇ ခုနှစ်တွင် အသင်းဝင် ဖြစ်လာခဲ့သည်။ မြန်မာနိုင်ငံသည် အာဆီယံတွင် အသင်းဝင်ဖြစ်လာခဲ့ခြင်းနှင့် ၂၀၁၄ ခုနှစ်တွင် ဥက္ကဋ္ဌရာထူး ရယူနိုင်ခဲ့ခြင်းတို့အတွက် ဦးအုန်းဂျော်သည် အဓိကနေရာမှ ပါဝင်ခဲ့သည်။

## ကိုးကား
ကဏ္ဍ:မြန်မာနိုင်ငံ၏ နိုင်ငံခြားရေးဝန်ကြီးများ
မြင့်အောင်၊ ဦး (ဝန်ကြီး)

**ဦးမြင့်အောင်** သည် မြန်မာနိုင်ငံ သတ္တုတွင်း ဝန်ကြီးဌာန၏ ဝန်ကြီး အဖြစ် တာဝန်ထမ်းဆောင်ခဲ့သူ ဖြစ်သည်။ ၂၀၁၂ ခုနှစ် စက်တင်ဘာလတွင် သတ္တုတွင်း ဝန်ကြီးအဖြစ်မှ ပြည်ထောင်စုစာရင်းစစ်ချုပ်ရုံး စာရင်းစစ်ချုပ်အဖြစ် ပြောင်းလဲခန့်အပ်ခြင်းခံရသော ဦးသိန်းထိုက်၏ နေရာတွင် သမ္မတ ဦးသိန်းစိန်က အစားထိုးခန့်အပ်ခဲ့သည်။ သူသည် ဝန်ထမ်းရွေးချယ်လေ့ကျင့်ရေးအဖွဲ့ အဖွဲ့ဝင်ဟောင်း တစ်ဦး ဖြစ်သည်။

## ကိုးကား
မြင့်အောင်၊ ဦး

**ဦးမြင့်အောင်** သည် မြန်မာနိုင်ငံသား နိုင်ငံရေးသမားနှင့် နိုင်ငံရေးအကျဉ်းသားဟောင်း တစ်ဦးဖြစ်ပြီး မကွေးတိုင်းဒေသကြီး လွှတ်တော်တွင် ကံမမြို့နယ် ကိုယ်စားပြု လွှတ်တော်အမတ်အဖြစ် ဆောင်ရွက်လျက်ရှိသည်။ ၁၉၉၀ အထွေထွေ ရွေးကောက်ပွဲတွင် မဲအရေအတွက် ၂၈,၃၄၀ ဖြင့် ရွေးကောက်ခံခဲ့ရသော်လည်း လွှတ်တော်အမတ်အဖြစ် ဆောင်ရွက်ခွင့် မရခဲ့ပေ။

## ကိုးကား
ရိုးမဘဏ်

**ရိုးမဘဏ်လီမိတက်**သည် မြန်မာနိုင်ငံ၏ စီးပွားရေးဘဏ်များတွင် တစ်ခုအပါအဝင် ဖြစ်သည်။ 

## သမိုင်း 
ရိုးမဘဏ်ကို ၁၉၉၃ ခုနှစ် မေလတွင် ဆရ်ပန်၏ အက်ဖ်အမ်အိုင် ရင်းနှင်းမြုပ်နှံမှု ကုမ္ပဏီမှ စတင်တည်ထောင်ခဲ့သည်။ ၁၉၉၃ ခုနှစ် ဩဂုတ်လတွင် ပထမဆုံး ဘဏ်ခွဲကို စတင်ဖွင့်လှစ်ခဲ့သည်။  ၁၉၉၆ ခုနှစ်မှ စတင်၍ ဘဏ်ခွဲကွန်ရက်ကို တိုးချဲ့လာခဲ့ရာ မြန်မာနိုင်ငံ၏ အကြီးဆုံးဘဏ်တစ်ခု ဖြစ်လာခဲ့သည်။ ၁၉၉၉ ခုနှစ်တွင် မြန်မာနိုင်ငံတွင် ပထမဆုံး ကွန်ပျူတာဘဏ်စနစ်သုံးသော ဘဏ်တစ်ခု ဖြစ်လာခဲ့ပြီး ဘဏ်ခွဲများကို ဂြိုဟ်တုမှတဆင့် ကြိုးမဲ့ချိတ်ဆက်ခဲ့သည်။ ၂၀၁၁ ခုနှစ်တွင် မြို့ပေါင်း ၂၄ မြို့တွင် ဘဏ်ခွဲ ၄၁ ခုဖြင့် လည်ပတ်လျက်ရှိသည်။ ၂၀၁၆ ခုနှစ် နိုဝင်ဘာလအထိ ဘဏ်ခွဲပေါင်း ၆၇ ခု ဖွင့်လှစ်ထားရှိပြီး ဖြစ်သည်။

## ဘဏ် ကပ်ဆိုက်မှု 
၂၀၀၃ ခုနှစ် မြန်မာနိုင်ငံ ဘဏ်များ အခက်အခဲများနှင့် ကြုံတွေ့ကာ ကပ်ဆိုက်မှု ဖြစ်ပွားခဲ့သည်။ ထို့နောက် ရိုးမဘဏ်၏ လိုင်စင်မှာ ကန့်သတ်မှုများရှိလာခဲ့သည်။ ငွေထုတ်ချေးမှုများနှင့် ငွေလက်အပ်ခံမှုများကို ရပ်ဆိုင်းခဲ့သည်။ ရိုးမဘဏ်သည် ငွေလွဲမှု ဝန်ဆောင်မှုပေါ်တွင်သာ အဓိကထား ဝန်ဆောင်မှု ပေးခဲ့သည်။

## ပြန်လည် လည်ပတ်ခြင်း 
၂၀၁၂ ခုနှစ် ဩဂုတ်လတွင် မြန်မာနိုင်ငံတော်ဗဟိုဘဏ်သည် ရိုးမဘဏ်ပေါ် ကန့်သတ်ထားသည်များကို ပြန်လည်ရုပ်သိမ်းခဲ့ပြီး ဘဏ်လုပ်ငန်းများကို ပြန်လည်လည်ပတ်စေခဲ့သည်။ ရိုးမဘဏ်၏ ဥက္ကဋ္ဌ မစ္စတာပန် က ဘဏ်၏ အနာဂတ်နှင့် ပတ်သတ်၍ "နိုင်ငံတကာ စံချိန်စံညွှန်းများနှင့် ကိုက်ညီသော ပြည်တွင်းဘဏ် အဖြစ်ရပ်တည်ရန်" ဟု ပြောဆိုခဲ့သည်။ ထိုရည်မှန်းချက်ကို အကောင်အထည်ဖော်ရန် နိုင်ငံခြားမှ ပညာရှင်များကို ငှားရမ်း အလုပ်ခန့်ထားခဲ့ ပြီး အသေးစားနှင့် အလတ်စား လုပ်ငန်းများကို အာရုံစိုက်ခဲ့သည်။ အပြည်ပြည်ဆိုင်ရာ ငွေကြေးအဖွဲ့အစည်းက ၂၀၁၄ မေလတွင် ရိုးမဘဏ်၏ အသေးစား အလတ်စား လုပ်ငန်းများအား ငွေကြေးထုတ်ချေးရန် အမေရိကန် ဒေါ်လာ သန်း ၃၀ ကျော် နှစ်ရှည်ချေးမည့် အစီအစဉ်ကို ကြော်ငြာခဲ့သည်။

၂၀၁၄ ခုနှစ် ဩဂုတ်လတွင် ရိုးမဘဏ်သည် ဘဏ်ခွဲ ၅၁ ခုတွင် ဝန်ထမ်းပေါင်း ၂၂၀၀ ကျော်ကို ခန့်ထားပြီးဖြစ်သည်။ ၂၀၁၄ ခုနှစ်တွင် နိုင်ငံတကာငွေကြေးအဖွဲ့အစည်း နှင့် လက်မှတ်ထိုးအပြီး ပထမဦးဆုံး ချေးငွေ အမေရိကန်ဒေါ်လာ ၅ သန်း လက်ခံရရှိခဲ့သည်။ ထို့နောက် နိုင်ငံတကာငွေကြေးအဖွဲ့အစည်းနှင့်ပင် ရိုးမဘဏ်၏ အဓိက ဘဏ်လုပ်ငန်းစနစ် (ကွန်ပျူတာစနစ်) ကို ဖော်ဆောင်ရန် ကူညီပေးမည်ဟု သဘောတူညီခဲ့ကြသည်။

၂၀၁၄ ခုနှစ် နိုဝင်ဘလတွင် ရိုးမဘဏ်နှင့် ဆက်သွယ်ရေးကုမ္ပဏီ ဖြစ်သည့် တယ်လီနော မြန်မာ နှင့် ပူးပေါင်းကာ မိုဘိုင်းဘဏ်ဝန်ဆောင်မှု ပေးအပ်မည်ဟု ကြော်ငြာခဲ့သည်။ ပူးပေါင်းဆောင်ရွက်ခြင်း၏ အဓိက ရည်ရွယ်ချက်မှာ ဘဏ်သို့ လာရောက်ရန် မလိုပဲ ငွေကြေးဝန်ဆောင်မှုများ ပေးရန်ဖြစ်သည်။

၂၀၁၅ မတ်လတွင် ကွန်ပျူတာ ဘဏ်လုပ်ငန်းစနစ်ကြီးကို ပြောင်းလဲရန် အတွက် "FusionBanking Essence" ဆော့ဝဲလ်ကိုအသုံးပြုရန် ဆုံးဖြတ်ခဲ့သည်။

အသေးစားနှင့် အလတ်စားလုပ်ငန်းများတွင် အောင်မြင်မှုတွေ ရရှိလာသည့်အတွက် ဂျာမဏီနိုင်ငံ တိုးတက်ထောက်ပံ့ရေး အေဂျင်စီ ဟာ မြန်မာနိုင်ငံတွင် အသေးစားနှင့် အလတ်စားလုပ်ငန်းများကို ထောက်ပံ့မှုများ ပေးနိုင်ရန် ရိုးမဘဏ်ကို တွဲဖက် လုပ်ငန်းဖော်အဖြစ် ရွေးချယ်ခဲ့သည်။

## ကိုးကား 
ကဏ္ဍ:မြန်မာနိုင်ငံ၏ ဘဏ်များ
သိန်းထွန်း

**ဦးသိန်းထွန်း** (၅ ဒီဇင်ဘာ ၁၉၄၇ မွေးဖွား) သည် အငြိမ်းစား ဗိုလ်ချုပ်နှင့် နိုင်ငံရေးသမား ဖြစ်ပြီး ဆက်သွယ်ရေး၊ စာတိုက်နှင့် ကြေးနန်းဝန်ကြီးဌာန ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။ ၂၀၁၀ အထွေထွေ ရွေးကောက်ပွဲတွင် မြိုင်မြို့နယ်မှ ပြည်သူ့လွှတ်တော် ကိုယ်စားလှယ်နေရာကို ဝင်ရောက်ယှဉ်ပြိုင်ခဲ့ရာ အနိုင်ရရှိခဲ့သည်။ ၂၀၁၃ ဇန်နဝါရီ ၁၆ ရက်နေ့တွင် ဝန်ကြီးရာထူးမှ နုတ်ထွက်ခဲ့သည်။

## ကိုးကား
Wizard rock

**Wizard rock** (တစ်ခါတစ်ရံ wrock) သည် rock ဂီတ၏ အမျိုးအစားတစ်မျိုးဖြစ်ပြီး ၂၀၀၂နှင့် ၂၀၀၄ခုနှစ်အတွင်းတွင် အမေရိကန်၌ ဖွံ့ဖြိုးတိုးတက်ခဲ့ခြင်းဖြစ်သည်။ Wizard rock တီးဝိုင်းများ၏ ဖျော်ဖြေတင်ဆက်မှုများမှာ ရယ်ရွင်ဖွယ်ကောင်းသော ပုံစံများဖြစ်ပြီး ဟယ်ရီပေါ်တာ တွင် တွေ့ရှိနိုင်သည်။ wizard rock သည် မက်ဆာချူးဆက်ပြည်နယ်တွင် Harry and Potter အမေရိကန် rock တီးဝိုင်းနှင့်အတူ စတင်ခဲ့ပြီး နောက်ပိုင်းတွင် အပြည်ပြည်ဆိုင်ရာသို့ ပျံနှံသွားခဲ့ပါသည်။

## ဝိသေသလက္ခဏာများ
ဤအမျိုးအစားထဲမှ ဦးဆောင်နေသောတီးဝိုင်းများမှာ Harry and Potters နှင့် Draco and Malfoys တို့ပါဝင်သည်။ နားထောင်သူအများစုမှာ Harry Potter ၏ ဝါသနာရှင်များဖြစ်သော်လည်း 
တချို့တီးဝိုင်းများသည် နားထောင်သူများကို စာအုပ်၏အပြင်ဘက်မှ ဆွဲဆောင်နိုင်ခဲ့သည်။ mainstream တီးဝိုင်းများသည် ဂီတ၏ကျယ်ပြန့်သော တေးစုများကြားထဲမှ တချို့သီချင်းများကို စာပေများကို ကိုးကား၍ ဖန်တီးထားသည်။ wizard rock တီးဝိုင်းများသည် Harry Potter မှ ညဏ်ကစားထားသည်။ wizard rock တီးဝိုင်းများသည် ဖျော်ဖြေတင်ဆက်ချိန်တွင် ဝတ္ထုရှည်များမှအတိုင်း ဝတ်ဆင်ကြသည်။ တချို့တီးဝိုင်းများသည် ဝါသနာအိုးများ ပူးပေါင်း၍ ဖျော်ဖြေကြသည်။

## သမိုင်းကြောင်း
အစောပိုင်း Harry Potter ဇာတ်ဝင်သီချင်းကို ၂၀၀၀ခုနှစ်တွင် လိုက်ရှာနိုင်သည်။ Los Angeles အခြေစိုက် pop-punk တီးဝိုင်း Switchblade Kittens သည် "Ode to Harry" သီချင်းကို ဆိုထားပြီး Ginny  Weasley ၏ဇာတ်ဝင်ခန်းတွင် ထည့်သွင်းထားသည်။ Harry and Potters တီးဝိုင်းများသည် လူကြိုက်များလာသကဲ့သို့ အခြား wizard rock တီးဝိုင်းများစတင်၍ ပေါ်ပေါက်လာသည်။ Brian Ross နှင့် Bradley Mehlenbacher သည် Harry and Potters ကို တုပသောအားဖြင့် Draco and the Malfoys ကို ဖွဲ့စည်းခဲ့သည်။ သူတို့သည် သူတို့၏နေအိမ်တွင် ဖျော်ဖြေခဲ့သည်။ ဧပြီ ၂၀၀၅တွင် Matt Maggiacomo သည် Harry and the Potters ကို ဖျော်ဖြေစေရန် သူ၏ Rhode ကျွန်းရှိအိမ်သို့ ဖိတ်ကြားခဲ့သည်။ ထိုညတွင် Maggiacomo သည် သူ၏ပွဲဦးထွက် album *The Whomping Willows* ကိုပြုလုပ်ခဲ့သည်။ သူ၏ သူငယ်ချင်းများဖြစ်သည့် Mehlenbacher နှင့် သူ၏အကို Brian Ross တို့ပါဝင်ပြီး Draco and the Malfoys အတွက် ပထမဦးဆုံးဖြစ်သည်။ Wrockstock ဟုသော ပွဲတော်ရှိပြီး ၂၀၀၇ ခုနှစ်တွင် အမေရိကန်၌ ပထမဆုံးကျင်းပခဲ့သည်။
စာဖတ်သူရဲ့ အခန်းကဏ္ဍကို ထည့်သွင်းစဉ်းစားတဲ့စာပေအမြင် (စာအုပ်)

***စာဖတ်သူရဲ့ အခန်းကဏ္ဍကို ထည့်သွင်းစဉ်းစားတဲ့စာ‌ပေအမြင်*** စာအုပ်သည် မဂ္ဂဇင်းများတွင် မြင့်သန်း‌ရေးသားခဲ့သည့် စာ‌ပေဆိုင်ရာ‌ဆောင်းပါး(၁၈)ပုဒ် ကိုစုစည်း၍ နှစ်ကာလများစာအုပ်တိုက်က ၂ဝ၁၄ ခုနှစ် ‌ဖေ‌ဖော်ဝါရီလ၌ ထုတ်‌ဝေခဲ့‌သော စာအုပ်ဖြစ်သည်။ ထိုစာအုပ်သည် စာ‌ပေဆိုင်ရာအယူအဆ၊ အ‌ကောက်အယူ၊ နားလည်မှုနှင့်ပညာရည်မပြည့်ဝခြင်း‌ကြောင့် ခံစားရသည့်အကျိုးဆက်များကို ‌ဝေဖန်‌ထောက်ပြထား‌သော ‌ဆောင်းပါးများစုစည်းမှု စာအုပ်တစ်အုပ်ဖြစ်သည်။ စာအုပ်တွင် (က)ဘာသာ ပြန်ခြင်းနှင့်ပတ်သက်၍ (ခ)တက်ကျမ်းများနှင့်ပတ်သက်၍ (ဂ)‌မော်ဒန်/ပို့စ်‌မော်ဒန်နှင့်ပတ်သက်၍နှင့်(ဃ)စာ‌ရေးဆရာနှစ်ဦး၏ စာ‌ပေလက်ရာများနှင့်ပတ်သက်၍ တင်ပြထားသော စာပေဆိုင်ရာဆောင်းပါးများ ပါဝင်သည်။ စာအုပ်တွင် ဖော်ပြထားသည့်ဆောင်းပါးများသည် မြန်မာ့စာ‌ပေအသိုက်အဝန်းအတွင်းမှ လွဲမှား‌နေ‌သောအယူအဆများနှင့်အ‌ကောက်အယူများကို အဓိက‌ထောက်ပြထား၍ စာ‌ရေးသူ(ဆရာ) မြင့်သန်း၏ အယူအဆနှင့်အ‌ကောက်အယူများကို တင်ပြထားခြင်းဖြစ်၍ စာ‌ပေ‌လေ့လာသူများနှင့်စာ‌ရေးဆရာများအ‌နေဖြင့် ချင့်ချိန်‌ထောက်ချင့်စရာ၊ ကိုးကားဖွယ်ရာ၊ ဆက်လက်‌လေ့လာဖွယ်ရာ အချက်အလက်‌ကောင်းများကို ရရှိနိုင်မည်ဖြစ်သည်။

## ကိုးကား
ပြောနေသည် အိုက်ဝေဝေ (စာအုပ်)

***ပြော‌နေသည် အိုက်‌ဝေ‌ဝေ*** စာအုပ်သည် တရုတ်နိုင်ငံသား အနုပညာရှင် အိုက်‌ဝေ‌ဝေ၏ အင်တာဗျူးနှစ်ခုနှင့် အိုက်‌ဝေ‌ဝေ၏ အ‌တွေးအ‌ခေါ်အယူအဆများကို ဖော်ပြရေးသား ထုတ်‌ဝေထား‌သော စာအုပ်တစ်အုပ်ဖြစ်သည်။ အင်တာဗျူးဆရာ ဟန်ယူရစ် ‌အော့ဘ်ရစ်က အိုက်‌ဝေ‌ဝေကို ‌မေးမြန်းထားသည့် အင်တာဗျူး နှင့် လယ်ရီ ဝါ့ရု စု‌ဆောင်းတည်းဖြတ်ထားသည့် အိုက်‌ဝေ‌ဝေ အ‌တွေးအ‌ခေါ်များကို ‌ဖော်ပြထားခြင်းဖြစ်သည်။ *ပြော‌နေသည် အိုက်‌ဝေ‌ဝေ*ကို ‌မောင်ယဉ်‌မောင်က ဘာသာပြန်ဆို၍ The Key Collection က ၂ဝ၁၅ ‌အောက်တိုဘာလတွင် ပထမအကြိမ်အဖြစ်ထုတ်‌ဝေဖြန့်ချိခဲ့သည်။

## ကိုးကား
စသည်၊ စသည်ဖြင့်… (စာအုပ်)

***စသည်၊ စသည်ဖြင့်***စာအုပ်သည် ‌ ရွှေအမြု‌တေ မဂ္ဂဇင်းတွင် မြင့်သန်း‌ရေးသားခဲ့သည့် စာ‌ပေ၊ ဘာသာစကား၊ ယဉ်‌ကျေးမှု၊ သမိုင်း၊ ရသပညာစသည့် အ‌ရေးအသားများနှင့် ပတ်သက်‌သော‌ဆောင်းပါးများကို စုစည်း၍ နှစ်ကာလများစာ‌ပေက ၂ဝ၁၂ ခုနှစ်၊ မတ်လတွင် ပထမအကြိမ်အဖြစ်ထုတ်‌ဝေခဲ့‌သောစာအုပ် တစ်အုပ်ဖြစ်သည်။ စာအုပ်အမည်ကိုလည်း *စသည်၊ စသည်ဖြင့်…၊ စာ‌ပေ၊ ဘာသာစကား၊ ယဉ်‌ကျေးမှု၊ သမိုင်း၊ ရသပညာ စသည့် အ‌ရေးအသားများ*ဟု အမည်‌ပေးထားသည်။

စသည်၊ စသည်ဖြင့်စာအုပ်တွင် စာ‌ပေ၊ ဘာသာစကား၊ ယဉ်‌ကျေးမှု၊ သမိုင်းနှင့်ရသပညာ စသည့် ပညာရပ်ဆိုင်ရာများကို အ‌ထောက်အထားမဲ့၊ အကိုး အကားမဲ့ ‌ဖော်ပြသည့်အပြင် ‌သေချာ‌ရေးရာသည် သု‌တေသနပြုမှု မရှိဘဲနှင့် မိမိထင်မြင်ယူဆသည့် ထင်မြင်ယူဆချက်အတိုင်း မိမိနားလည်သည့်‌ဘောင်တစ်ခု အတွင်းမှ ‌ရေးသား‌ဖော်ပြခဲ့သည့် စာတမ်းများနှင့်‌ဆောင်းပါးများ (ဆရာ)မြင့်သန်းက အကိုးအကားများဖြင့် ပြန်လည်‌ထောက်ပြ ရှင်းလင်းထားသည့် ‌ဆောင်းပါးများဖြစ်သည်။

စသည်၊ စသည်ဖြင့်စာအုပ်တွင် (၁) ဂီတသဘင်ဆိုင်ရာ မြန်မာရသပညာ ‌နောက်ခံသမိုင်းစာတမ်းအား ချဉ်းကပ်သုံးသပ်ခြင်း၊ (၂) ဝတ္ထုတို၊ မြန်မာဝတ္ထုတို နှင့်စပ်ကြားအ‌ရေးအသား၊ (၃) သမိုင်းစာ၊ သမိုင်းဝတ္ထု ‌ရေကန်သာကြာတိုင်း‌အေး စသည် စသည်ဖြင့်၊ (၄) မြန်မာရသပညာဆိုတဲ့ ကိစ္စ၊ (၅) အမြင်ကျဉ်း၊ စံအမှားတို့ဖြင့် ဖန်တီးမှုအနုပညာကို ချဉ်းကပ်ခြင်း၊ (၆) အနုပညာ၊ ရသပညာ၊ ကိုယ့်ကျင့်တရားနှင့်တန်ဖိုး၊ (၇) အနုပညာ၊ ခံစားချက်၊ ဂီတနှင့်ရသပညာ၊ (၈) သူများဇာတ်‌ကောင်၊ ကိုယ့်ဇာတ်‌ကောင်နှင့်လက်လွတ်စပယ်လုပ်ပိုင်ခွင့်၊ (၉) အနုပညာ၏ ဖန်တီးမှုနှင့်နည်းလမ်း စ‌သော‌ဆောင်းပါး ကိုးပုဒ်ကို ‌ဖော်ပြထားသည်။

## ကိုးကား
မြင့်မောင်

'''*သူရ* ဦးမြင့်မောင်''' သည် မြန်မာနိုင်ငံ  သာသနာရေး ဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။ သူသည် တပ်မတော်မှ ဗိုလ်မှူးချုပ်အဆင့်ဖြင့် အနားယူခဲ့သည်။ ၂၀၁၃ ဇန်နဝါရီ ၁၆ ရက်နေ့တွင် ဝန်ကြီးရာထူးမှ နုတ်ထွက်ခဲ့သည်။

## ကိုးကား
သိန်းထိုက်

**ဦးသိန်းထိုက်** သည် မြန်မာနိုင်ငံ ပြည်ထောင်စုစာရင်းစစ်ချုပ်ရုံး စာရင်းစစ်ချုပ်ဖြစ်ပြီး ၂၀၁၂ ခုနှစ် စက်တင်ဘာ ၇ ရက်နေ့တွင် ခန့်အပ်ခြင်းခံရသည်။ ယခင်က သတ္တုတွင်း ဝန်ကြီးအဖြစ်လည်းကောင်း၊ ပို့ဆောင်ရေး ဝန်ကြီးဌာန ဒုတိယ ဝန်ကြီးအဖြစ်လည်းကောင်း၊ တပ်မတော် (လေ) တွင် ဗိုလ်မှူးကြီး အဖြစ်လည်းကောင်း တာဝန်ထမ်းဆောင်ခဲ့သူ ဖြစ်သည်။ ကာကွယ်ရေး ဝန်ကြီးဌာနတွင် စစ်ဆေးရေး အရာရှိအဖြစ် တာဝန်ထမ်းဆောင်ခဲ့ပြီး တပ်မတော်မှ ဗိုလ်ချုပ်အဆင့်ဖြင့် အငြိမ်းစားယူခဲ့သည်။

## ကိုးကား
ဝင်းမြတ်အေး

ဒေါက်တာ **ဦးဝင်းမြတ်အေး** (၁ ဇွန် ၁၉၅၄ မွေးဖွား) သည် မြန်မာနိုင်ငံသား နိုင်ငံရေးသမားနှင့် ပဲခူးတိုင်းဒေသကြီး မဲဆန္ဒနယ် ၄ ကိုယ်စားပြု အမျိုးသားလွှတ်တော် အမတ်အဖြစ် ဆောင်ရွက်ခဲ့သူဖြစ်သည်။ သူသည် ကလေးအထူးကုဆရာဝန်တစ်ဦး ဖြစ်ပြီး ဆေးတက္ကသိုလ် (မကွေး)၏ ပါမောက္ခချုပ် အဖြစ် တာဝန်ထမ်းဆောင်ခဲ့သူ ဖြစ်သည်။ ၂၀၁၆ မတ်လ ၂၂ ရက်မှ ၂၀၂၁ ခုနှစ် ဖေဖော်ဝါရီလ ၁ ရက်နေ့အထိ လူမှုဝန်ထမ်း ကယ်ဆယ်ရေးနှင့် ပြန်လည်နေရာချထားရေး ဝန်ကြီးအဖြစ် တာဝန်ထမ်းဆောင်ခဲ့သည်။

ဒေါက်တာဝင်းမြတ်အေးသည်  လူသားချင်းစာနာထောက်ထားရေးနှင့် ဘေးအန္တရာယ်ဆိုင်ရာ စီမံခန့်ခွဲရေးဝန်ကြီးဌာန၏ ပြည်ထောင်စုဝန်ကြီး ဖြစ်သည်။

## အစောပိုင်းဘဝနှင့် ပညာရေး 
ဦးဝင်းမြတ်အေးကို ၁၉၅၄ ခုနှစ် ဇွန်လ ၁ ရက်နေ့တွင် ပဲခူးတိုင်း၊ ပြွန်တန်ဆာမြို့တွင် မွေးဖွားသည်။ ၁၉၈၀ မတ်လတွင် ဆေးပညာဘွဲ့၊ ၁၉၉၄ ဖေဖော်ဝါရီတွင် ဆေးပညာမဟာသိပ္ပံဘွဲ့ (ကလေးကျန်းမာပညာ) နှင့် ၂၀၀၆ အောက်တိုဘာလတွင် ဆေးလက်တွေ့ပါရဂူဘွဲ့ (ကလေးကျန်းမာပညာ) များကို ဆေးတက္ကသိုလ်(၁) ရန်ကုန်မှ ရရှိခဲ့သည်။ ၂၀၀၄ ခုနှစ်မှ ၂၀၀၆ ခုနှစ်အထိ ကထိက၊ ၂၀၀၆ ခုနှစ်မှ ၂၀၀၇ ခုနှစ်အထိ တွဲဖက်ပါမောက္ခတာဝန်များကို ဆေးတက္ကသိုလ် (မကွေး)တွင် လည်းကောင်း၊ ၂၀၀၇ ခုနှစ်မှ ၂၀၁၀ ခုနှစ်အထိ တွဲဖက်ပါမောက္ခ၊ ၂၀၁၀ ခုနှစ်မှ ၂၀၁၁ ခုနှစ်အထိ ပါမောက္ခအဖြစ် ဆေးတက္ကသိုလ်(၁) ရန်ကုန်တွင်လည်းကောင်း တာဝန်ထမ်းဆောင်ခဲ့သည်။ ၂၀၁၁ ခုနှစ် ဇန်နဝါရီ ၁၃ တွင် ဦးဝင်းမြတ်အေးသည် ဆေးတက္ကသိုလ် (မကွေး)၏ ပါမောက္ခချုပ်အဖြစ် ၂၀၁၄ ခုနှစ် မေလ ၃၀ ရက်နေ့ အငြိမ်းစားယူသည်အထိ တာဝန်ထမ်းဆောင်ခဲ့သည်။

## မိသားစု
သူသည် သားဖွားမီးယပ်ဆရာဝန်ကြီး ပါမောက္ခ ဒေါက်တာ ဒေါ်မြသီတာနှင့် လက်ထပ်ခဲ့သည်။

## ကိုးကား
ကဏ္ဍ:မြန်မာ ကလေးအထူးကုဆရာဝန်များ
Pagan rock

**Pagan rock** သည် Neopagn နှင့် ဂမ္ဘီရပညာရိုးရာဓလေ့ကို အ​ခြေခံ၍ဖန်တီးထားခြင်းဖြစ်သည်။ ၂၀ ရာစုနောက်ပိုင်းတွင် ပေါ်ပေါက်လာခဲ့သည်။pagan rock မှ တီးဝိုင်းများသည် pagan နှင့် ဂမ္ဘီရပုံရိပ်များကို အသုံးပြုထားခြင်းဖြစ်သည်။

## ဝိသေသလက္ခဏာများ
Pagn rockဟူသော ဝေါဟာရသည် New Age ဂီတနှင့် Neopagan အဖြစ်အပျက်များ ရိုးရာဓလေ့ folk ဂီတကွဲပြားသော အမျိုးအစားဖြစ်သည်။ တီးဝိုင်းများသည် rock and roll ပုံစံပေါင်းစပ်၍ လွတ်လွတ်လပ်လပ်အမျိုးအစားသတ်မှတ်နေစဉ်တွင် gothic rock, medieval ဂီတများလှုံဆော်သော တီးဝိုင်းများကို တွေ့နိုင်သည်။ traditional folk music, celtic music,neofolk နှင့် neo-classical, darkwave, ethereal, ambient, industrial နှင့် experimental ဂီတများမှ အစိတ်အပိုင်းများကို ပေါင်းစပ်ထားသည်ကို တွေ့ရသည်။

Pagan rock သည် Christian rockကဲ့သို့ ခက်ခဲရှုပ်ထွေးသော ပြဿနာများကို တွေ့ရသည်။ Inkubus နှင့် The Moon and the Nightspirit တို့ပါဝင်သည်။

## သမိုင်းကြောင်း
Pagan rock သည် modern ဂီတ၏စိတ်ကူးသစ်များနှင့်ဖန်တီးထားသည်။ ရှေးကျသော ဂမ္ဘီရ စွက်ဖက်မှုများနှင့်မတူဘဲ ၁၉၆၀နှင့် ၁၉၇၀ အစောပိုင်းrock တီးဝိုင်းများ၏ကြိုးစားအားထုတ်ထားသော romantic pre-christro အဖြစ်အပျက်ပါရှိသည်။ ထူးခြားသော အနုပညာရှင်များမှာ Led Zeppelin၊ Black Sabbathနှင့် Donovan တို့ဖြစ်သည်။ ထိုအနုပညာရှင်များသည် Neopagan ဘာသာသို့ ဆောင်ရွက်ထောက်ခံသူများဖြစ်သည်။ ဖွင့်ထားသော Neopagan စာသားများ၊ ဂမ္ဘီရပညာရနှင့် post-punk ၏တိုက်တွန်းလှုံ့ဆော်ချက်ကို ရောနှောထားခြင်းသည် ကွဲပြားသောတီးဝိုင်းများကို လှုံ့ဆော်ရန်အတွင်း အကျိုးဖြစ်ထွန်းလိမ့်မည်။ ၁၉၈၀မနက်ပိုင်းမှ ရှေ့သို့ ဆက်ခဲ့သည်။ ဗြိတိန် gothic rock တီးဝိုင်း incubus Sukkubus သည် pagan rock တံဆိပ်ထားသော တီးဝိုင်းများမှ တစ်ခုဖြစ်သည်။ ၁၉၈၉တွင် တည်ထောင်ခဲ့ခြင်းဖြစ်သည်။ သူတို့၏သီချင်းများသည် pagan အဖြစ်အပျက်များနှင့် ပုံရိပ်များကို အသုံးပြုထားသည်။ Inkubus Sukkubus ပေါ်ထွက်လာပြီးကတည်းက gothic rock နှင့် darkwave တီးဝိုင်းများသည် Neopagan အဖွဲ့ဝင်များနှင့် စာသားများအတူ ပေါ်ထွက်လာခဲ့သည်။
ခင်စန်းရီ

ဒေါက်တာ **ခင်စန်းရီ** သည် မြန်မာနိုင်ငံသား စီးပွားရေးပညာရှင်တစ်ဦး ဖြစ်သည်။ သူမသည် ပညာရေး ဝန်ကြီးဌာန နှင့် သိပ္ပံနှင့် နည်းပညာ ဝန်ကြီးဌာနတို့၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။ 

## နိုင်ငံရေးဘဝ 
၂၀၁၄ ဖေဖော်ဝါရီ နှင့် ၂၀၁၅ ဒီဇင်ဘာတို့တွင် သမ္မတ ဦးသိန်းစိန်မှ ဒေါ်ခင်စန်းရီအား ဝန်ကြီးအဖြစ် ခန့်အပ်ခဲ့ရာ သူမသည် ဝန်ကြီးအဖြစ် ခန့်အပ်ခံရသော ဒုတိယမြောက် အမျိုးသမီး ဖြစ်လာခဲ့သည်။ 

၂၀၁၃ ဒီဇင်ဘာနှင့် ၂၀၁၅ ဒီဇင်ဘာလတို့တွင် ပညာရေး ဝန်ကြီး ဦးမြအေးနှင့် သိပ္ပံနှင့် နည်းပညာ ဝန်ကြီး ဒေါက်တာဦးကိုကိုဦးတို့ ကွယ်လွန်ခဲ့ပြီးနောက် သူမသည် ဝန်ကြီးအဖြစ် ခန့်အပ်ခံခဲ့ရခြင်း ဖြစ်သည်။

ဒေါ်ခင်စန်းရီသည် ၂၀၀၈ ခုနှစ်မှ ၂၀၁၂ ခုနှစ်အထိ ရန်ကုန် စီးပွားရေး တက္ကသိုလ်တွင် ပါမောက္ခချုပ်အဖြစ် တာဝန်ထမ်းဆောင်ခဲ့သည်။ ၂၀၁၂ ခုနှစ် ဧပြီလတွင် သူမသည် အမျိုးသားစီမံကိန်းနှင့် စီးပွားရေးဖွံ့ဖြိုးတိုးတက်မှု ဝန်ကြီးဌာန၏ ဒုတိယဝန်ကြီးအဖြစ် ခန့်အပ်ခံခဲ့ရပြီး ဝန်ကြီးဖြစ်သူ ဒေါက်တာကံဇော် လက်အောက်တွင် တာဝန်ထမ်းဆောင်ခဲ့သည်။

## ကိုးကား 
ကဏ္ဍ:မြန်မာနိုင်ငံ၏ ပညာရေးဝန်ကြီးများ
ကဏ္ဍ:မြန်မာနိုင်ငံ၏ အမျိုးသမီး ဝန်ကြီးများ
ကဏ္ဍ:မြန်မာနိုင်ငံ၏ ဒုတိယ ဝန်ကြီးများ
လဂျွန်ငန်ဆိုင်း

﻿
**လဂျွန်ငန်ဆိုင်း** သည် မြန်မာနိုင်ငံ ကချင်ပြည်နယ်၏ ဝန်ကြီးချုပ်အဖြစ် ၂၀၁၁ မှ မတ်လ ၂၀၁၆ အထိ တာဝန်ထမ်းဆောင်ခဲ့သူ ဖြစ်သည်။ ကချင်လူမျိုးဖြစ်ပြီး စီးပွားရေးသမားတစ်ယောက်ဖြစ်သည်။
ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ၏ အဖွဲ့ဝင်ဖြစ်ပြီး ကချင်ပြည်နယ် လွှတ်တော်ကိုယ်စားလှယ်အဖြစ် တနိုင်းမြို့နယ် မဲဆန္ဒနယ် အမှတ် (၁) မှ အထွေထွေ ရွေးကောက်ပွဲ၊ ၂၀၁၀တွင် အရွေးခံခဲ့သည်။

## ကိုးကား
ကဏ္ဍ:ကချင်ပြည်နယ် ဝန်ကြီးချုပ်များ
ဆန်းဆင့်

**ဦးဆန်းဆင့်** သည် မြန်မာနိုင်ငံသား နိုင်ငံရေးသမားဖြစ်ပြီး အစိုးရဝန်ကြီးဟောင်းနှင့် တပ်မတော် အရာရှိဟောင်း တစ်ဦး ဖြစ်သည်။ ၂၀၁၃ ခုနှစ် ဇန်နဝါရီတွင် သာသနာရေး ဝန်ကြီးဌာန ဝန်ကြီးအဖြစ် သမ္မတ ဦးသိန်းစိန်က ခန့်အပ်ခဲ့သည်။ ထိုအချိန်က သူသည် ဧရာဝတီတိုင်းဒေသကြီး လွှတ်တော် ဥက္ကဋ္ဌအဖြစ် တာဝန်ထမ်းဆောင်လျက်ရှိပြီး ရေကြည်မြို့နယ် လွှတ်တော်ကိုယ်စားလှယ် နှစ်ဦးအနက် တစ်ဦး ဖြစ်သည်။

၂၀၁၀ အထွေထွေ ရွေးကောက်ပွဲတွင် ပါဝင်မယှဉ်ပြိုင်မီ ဦးဆန်းဆင့်သည် တပ်မတော်တွင် တာဝန်ထမ်းဆောင်ခဲ့သည်။ ရန်ကုန်တိုင်းစစ်ဌာနချုပ်တွင် ဒုတိုင်းမှူးနှင့် စစ်ရာထူးခန့်ချုပ် တာဝန်များကို ထမ်းဆောင်ခဲ့သည်။

## အကျင့်ပျက်ခြစားမှုများ
၂၀၁၄ ခုနှစ် ဇွန်လ ၁၉ ရက်နေ့တွင် ဦးဆန်းဆင့်သည် ရန်ကုန်မြို့ မဟာသန္တိသုခ ဗုဒ္ဓသာသနာပြုကျောင်းတော်ကြီး ပိုင်ဆိုင်မှု အငြင်းပွားခြင်းအတွက် ပေါ့လျော့စွာ ကိုင်တွယ်ခြင်းကြောင့် သာသနာရေး ဝန်ကြီးအဖြစ်မှ ဖယ်ရှားခြင်း ခံခဲ့ရသည်။ ထိုနေ့မှာပင် ဦးဆန်းဆင့်အား နိုင်ငံပိုင်ငွေ အလွဲသုံးစားပြုမှုဖြင့် တရားစွဲဆိုခံရသည်။ ၂၀၁၄ ခုနှစ် ဇွန်လ ၂၅ ရက်နေ့တွင် သာသနာရေး ဝန်ကြီးဌာန ဒုတိယဝန်ကြီး စိုးဝင်းအား ဝန်ကြီးအဖြစ် အစားထိုးခန့်ထားခြင်းအား ပြည်ထောင်စုလွှတ်တော်မှ အတည်ပြုခဲ့သည်။

၂၀၁၄ ဇူလိုင်လတွင် ဒိက္ခိဏသီရိခရိုင်တရားရုံးမှ ဦးဆန်းဆင့်၏ အာမခံလျှောက်ထားမှုအား ပယ်ချခဲ့သည်။ ၂၀၁၄ ဇူလိုင် ၂၂ တွင် ဦးဆန်းဆင့်အား နိုင်ငံတော် အကြည်ညိုပျက်စေမှုဖြင့် ထပ်မံ တရားစွဲဆိုခံရသည်။ ၂၀၁၅ ခုနှစ် ဧပြီ ၆ ရက်နေ့တွင် ပြည်ထောင်စု တရားလွှတ်တော်ချုပ်သည် ဦးဆန်းဆင့်၏ အယူခံဝင်ခြင်းအား လက်ခံကြောင်း ကြေညာခဲ့သည်။

၂၀၁၄ ခုနှစ် အောက်တိုဘာ ၁၇ ရက်နေ့တွင် နိုင်ငံတော် အကြည်ညိုပျက်စေမှု၊ ယုံကြည်အပ်နှံဖောက်ဖျက်မှုများဖြင့် တောင်ငူထောင်တွင် ထောင်ဒဏ် ၁၃ နှစ် ချမှတ်ခံရပြီး ၂၀၁၇ ခုနှစ် မေလ ၂၄ ရက်နေ့တွင် ပြည်ထောင်စုငြိမ်းချမ်းရေးညီလာခံ ၂၁ ရာစု ပင်လုံကို ကြိုဆိုသောအားဖြင့် နိုင်ငံတော်သမ္မတ၏ လွတ်ငြိမ်းချမ်းသာခွင့်ဖြင့် တောင်ငူ အကျဉ်းထောင်မှ လွတ်မြောက်လာခဲ့သည်။

## မိသားစုဘဝ
ဦးဆန်းဆင့်အား ၁၉၅၁ ခုနှစ်တွင် မွေးဖွားခဲ့သည်။ သူသည် ဒေါ်ခင်မလေးနှင့် လက်ထပ်ခဲ့သည်။ သားဖြစ်သူ ဥက္ကာဆန်းဆင့်မှာ

## ကိုးကား
သန်းအောင်

ဒေါက်တာ**သန်းအောင်** သည် မြန်မာနိုင်ငံ ကျန်းမာရေး ဝန်ကြီးဌာန၏ ဝန်ကြီး အဖြစ် ၂၀၁၄ ဩဂုတ် ၁ ရက်နေ့မှ ၂၀၁၆ မတ်လ ၃၀ ရက်နေ့အထိ တာဝန်ထမ်းဆောင်ခဲ့သူ ဖြစ်သည်။ တပ်မတော် ဆေးဝန်ထမ်း ညွှန်ကြားရေးမှူး၊ နေပြည်တော်ကောင်စီ အဖွဲ့ဝင်၊ ကျန်းမာရေး ဒုတိယဝန်ကြီး တာဝန်များကိုလည်း ထမ်းဆောင်ခဲ့သည်။

ဒေါက်တာသန်းအောင်သည် စစ်ဖက်ဆရာဝန် တစ်ဦး ဖြစ်ပြီး ဗိုလ်ချုပ်မှူးကြီးဟောင်း ဦးသန်းရွှေနှင့် နီးစပ်သူ တစ်ဦး ဖြစ်သည်။ ၂၀၁၅ ဩဂုတ်တွင် စစ်ဖက်အရာရှိများအား ကျန်းမာရေးဝန်ကြီးဌာနသို့ ပြောင်းရွေ့ခန့်ထားခဲ့မှုကြောင့် ဝေဖန်မှုများရှိလာကာ မြန်မာနိုင်ငံ ဆေးပညာအသိုင်းအဝိုင်းမှ ဖဲကြိုးနက်လှုပ်ရှားမှုဖြင့် ကန့်ကွက်ခဲ့ကြသည်။

## ကိုးကား 
ကဏ္ဍ:မြန်မာနိုင်ငံ၏ ဒုတိယ ဝန်ကြီးများ
ဇော်မင်း

**ဦးဇော်မင်း** သည် မြန်မာနိုင်ငံ အမှတ်(၁)လျှပ်စစ်စွမ်းအား ဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။ တပ်မတော် (ကြည်း)မှ ဗိုလ်မှူးကြီးအဆင့်ဖြင့် အငြိမ်းစားယူခဲ့သည်။

## ကိုးကား
စိုးသာ

**ဦးစိုးသာ** (၇ နိုဝင်ဘာ ၁၉၄၄ မွေးဖွား) သည် မြန်မာနိုင်ငံသား နိုင်ငံရေးသမားတစ်ဦး ဖြစ်ပြီး ရန်ကုန်တိုင်းဒေသကြီး၊ တွံတေးမြို့နယ် ကိုယ်စားပြု ပြည်သူ့လွှတ်တော် အမတ် အဖြစ် ဆောင်ရွက်ခဲ့သူ ဖြစ်သည်။ သူသည် အမျိုးသားစီမံကိန်းနှင့် စီးပွားရေးဖွံ့ဖြိုးတိုးတက်မှု ဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။

## ကိုးကား
Post-hardcore

**Post-hardcore** သည် Hardcore punk ဂီတအမျိုးအစား၏ မျိုးပွားတစ်မျိုးဖြစ်ပြီး Punk rock လှုပ်ရှားမှုတွင် ပျံ့နှံစေခဲ့သည်။ hardcore punk ဖြစ်ရပ်မှ ပေါ်ထွက်လာခဲ့ပြီး hardcore မှ ညဏ်ကွန့်မြူးမှုများကို ယူထားသည်။ အမျိုးအစားသည် ၁၉၈၀ အလယ်မှ နောက်ပိုင်းအထိ hardcore punk ဖြစ်ရပ်များ စတင်ခဲ့သည့် မြို့များမှ တီးဝိုင်းများမှ တစ်ဆင့် ဖြန့်ချိ၍ ပုံသဏ္ဌာန်ပေါ်လာသည်။ အထူးသဖြင့် Washington D.C မှ ဖြစ်ရပ်ဖြစ်သည်။ Fugazi, Big Blackနှင့် Jawbox တို့ဖြစ်ပြီး post-hardcore ၏ အရင်းအမြစ်ဖြစ်သော noise rock ဆီသို့ နီးစပ်စေခဲ့သည်။

## ဝိသေသလက္ခဏာ
hardcore punk သည် အလွန်မြန်သော tempo များ ကျယ်လောင်သော အသံများနှင့် heavy bass levels များပါဝင်သည်။ တီးဝိုင်းများ၏ အဆိုရှင်များသည် လေချွန်သံနှင့်အတူ ကြမ်းရမ်းစွာ အော်ဟစ်ကြသည်။ Allmusic က ထောက်ခံထားသည်မှာ post-hardcore တီးဝိုင်းများသည် တည်ဆောက်ရန် ဖန်တီးရန် နည်းလမ်းများရှာဖွေကြသည်။ punk rock စွမ်းအားအတွက် ထွက်ပေါက်များကို ပေါင်းစပ်ထားသည်။ ၁၉၇၀နောက်ပိုင်းနှင့် ၁၉၈၀အစောပိုင်း ဗြိတိန် post-punkသည် post-hardcore တီးဝိုင်းများ၏ ဖွံ့ဖြိုးတိုးတက်မှုကို လွှမ်းမိုးစေခဲ့သည်။ အမျိုးအစားတိုးတက်လာသကဲ့သို့ ထိုအုပ်စုသည် soul, club, funk, jazzနှင့် dance-punk များကို စမ်းသပ်လေ့လာခဲ့သည်။ post-hardcore punk ဘဝတွင် အစပြုခဲ့သူများဖြစ်သည်။ သူတို့ထဲမှတချို့သည် သူတို့၏အသံများ ကျယ်ပြန့်လာစေပြီး ကျွမ်းကျင်သော ဂီတသမားများဖြစ်လာသည်။ 

## သမိုင်းကြောင်း
Saccharine Trust, Naked Raygun နှင့် The Effigies စသော တီးဝိုင်းများသည် ၁၉၈၀ အစောပိုင်းတွင် နိုးကြွလာပြီး post-hardcore အမျိုးအစား၏ရှေ့ပြေးဟု ယူဆရသည်။ Naked Raygun သည် ချီကာဂိုမှဖြစ်ပြီး ၁၉၈၁တွင် တည်ထောင်ခဲ့သည်။ post-punk လွှမ်းမိုးမှုများကို ပေါင်းစပ်ထားပြီး လွှမ်းမိုးခဲ့သည့်တီးဝိုင်းများမှာ Wireနှင့် Gang of Four တို့ဖြစ်သည်။ စာရေးဆရာ 
Steven Blush သတိပြုမိသည်မှာ တိုက်ရိုက်မဟုတ်သော စာသားများနှင့် တောင့်တင်းခိုင်မာသော post-punk သံစဉ်များကို တီးဝိုင်းက အသုံးပြုထားခြင်းဖြစ်သည်။ ချီကာဂိုဖြစ်ရပ်မှ The Effigies တီးဝိုင်းသည် ဂီတကို ဖန်တီးခဲ့ပြီး hardcore အုပ်စု Minor Threat နှင့် ဗြိတိန် post-punk တီးဝိုင်းများဖြစ်သည့် Stranglers, Killing Joke နှင့် The Rats စသော တီးဝိုင်းများလွှမ်းမိုးထားသည်။
၁၉၈၀အစောပိုင်းမှ အလယ်အတောအတွင်းတွင် hardcore ၏ပုံစံပြားများကို စမ်းသပ်လေ့လာရန် ဂီတသမားများဆီသို့ ပျံ့နှံစေခဲ့သည်။ အမျိုးအစားနှင့်ဆက်နွယ်နေပြီး ပြင်းထန်စွာ အမြစ်တွယ်ခဲ့သည်။ ထိုအုပ်စုများသည် ၈၀s noise rock ဖြစ်ရပ်မှ စိတ်ကူးညဏ်များ ယူဆောင်ခဲ့သည်။ တချို့တီးဝိုင်းများသည် independent label ဖြစ်သည့် Homestead Record သို့ လက်မှတ်ရေးထိုးခဲ့သည်။ Squirrel Beat, Big Black, Rapeman နှင့် Shellac တို့ပါဝင်သည်။ post-hardcore နှင့်လည်း ဆက်နွယ်နေသည်။ Big Black သည် သူတို့၏ DIY ethic ကြောင့် လူသိများသည်။ တီးဝိုင်း၏ဂီတပုံစံကို drum machine ဖြင့် ဝါကျခွဲထားသည်။ industrial rock တွင်လည်း တွေ့မြင်နိုင်သည်။ အမေရိကန်အပြင်ဘက်တွင် ကနေဒါတီးဝိုင်း Nomeansno ကြောင်း အမျိုးအစားသည် ပုံသဏ္ဌာန်ပေါ်လာခဲ့သည်။ ၁၉၇၉ကတည်းက နိုးကြွခဲ့သည်။ ၁၉၈၉တွင် အဖွဲ့၏ “Wrong” album ထွက်လာပြီး ထို album သည် post-hardcore ထဲတွင် ရန်လို၍ ပြင်းထန်သော အနုပညာ စီးကုံးချက်များထဲမှ တစ်ခုဖြစ်သည်။
Afro-punk

**Afro-punk** (တစ်ခါတစ်ရံ Afro-punk, afropunk) သည် အာဖရိကန် အမေရိကန်နှင့် punkဂီတနှင့် alternative ဂီတ ယဉ်ကျေးမှုတွင်ရှိသော လူမည်းအုပ်စုများကို ရည်ညွန်းသည်။ afro-punk သည် မြောက်အမေရိကန် punk ဖြစ်ရပ်မှ လူနည်းစုသာရှိသည်။ မည်သို့ပင်ဆိုစေ သူတို့သည် punk ယဉ်ကျေးမှုထဲတွင်ရှိသော လူများစု အများအားဖြင့် လူမည်းနယ်ပယ်ဒေသများကို ရည်ညွန်းပြီး punk အမျိုးတူလူစုမှ အစပြုခဲ့ခြင်းဖြစ်သည်။ အာဖရိကပိုင်းများဖြစ်သည်။ လူမည်းအဖွဲ့ဝင်များနှင့် punk rock တီးဝိုင်းများရှိသည်။

သတိပြုဖွယ်ရာ afro-punk လူမျိုးစုများမှ တီးဝိုင်းများမှာ Death, Pure Hell, Bad Brains, Suicidal Tendencies, Dead Kennedy, Fishbone, Wesley Wills Fiasco, Suffrajett, The Templars နှင့် Roung Francis တို့ဖြစ်သည်။ afro-punk ဖြစ်ရပ်သည် အစောပိုင်း hip hop ရွေ့လျားမှု ၈၀နှင့် နှိုင်းယှဉ်ဖွယ်ဖြစ်သည်။

Afropunk ဂီတပွဲတော်ကို ၂၀၀၂ခုနှစ်တွင် Brooklyn တွင် ကျင်းပခဲ့သည်။